text:
1Ancha respetasqay Teófilo, primer kaq librota qanman escribimuspaymi, ña willamuraykiña Jesuspa llapallan imapas ruwasqanmanta, hinallataq yachachisqankunamantawan ima. 2Jesusqa hanaq pachaman manaraq ripushaspanmi, akllasqan apostolninkunata Santo Espiritupa atiyninwan kamachiran, tukuy imakunatapas imayna ruwanankupaq. Chaykunatan qanmanqa escribimurayki imakunatas Jesús ruwaran ñawpaqta, qallariyninmantapacha asta hanaq pachaman Jesús ripunan p'unchawkama tukuy imakuna ruwasqanmanta. 3Jesusqa wañusqanmanta kawsarimuspanmi, apostolninkunaman rikhuriran. Hinaspan cheqaqtapuni kawsasqanta yachanankupaq paykunaman presentakuspa, pay kikinpuni rikuchikuran, tukuy ima pruebakunawan paypuni kasqanta. Hinaspan Jesusqa tawa chunka p'unchaw apostolninkunawan kaspa, Diospa gobiernanan sumaq glorianmanta paykunaman yachachiran. 4Jesusqa huk kutinmi apostolninkunawan kushka kashaspa, paykunata khaynata kamachiran: —Jerusalén llaqtamantaqa aman ripunkichishchu. Aswanqa Diospa prometesqan Santo Espirituta chashkinaykichiskaman suyankichis. Noqaqa chay Santo Espiritumantan rimapayaraykichishña 5khaynata: “Bautizaq Juanqa unullawanmi bautizaran. Ichaqa qankunan Santo Espirituwan kay pisi p'unchawkunallapi bautizasqa kankichis”, nispa. 6Jesusqa apostolninkunawanmi kushka huñunasqa kasharan. Hinaqtinmi apostolninkunaqa Jesusta tapuranku khaynata: —Señor, ¿qanri kay p'unchawkunapichu (Roma nacionmanta kamachikuqkunata vencespayki), kay Israel nación llaqtaykupi reyniyku kankí? nispanku. 7Hinaqtinmi Jesusqa apostolninkunata contestaspa niran: —Manan qankunamanchu tupasunkichis ima p'unchawtachus chaykuna pasananmanta yachanaykichispaqqa. Aswanqa ancha atiyniyoq Dios Taytallaymi yachan ima tiempopichus otaq ima p'unchawtachus chaykuna pasananmantaqa. 8Ichaqa Santo Espíritu qankunaman hamuqtinmi, atiyta chashkinkichis. Hinaspan qankunaqa testigoykuna kankichis: kay Jerusalén llaqtapi, Judea provinciapi, Samaria provinciapi, hinallataq kay pachapi llapallan llaqtakunapipas, runakunaman noqamanta willamunaykichispaq, nispa. 9Chaykunata rimayta tukuruspanmi, apostolninkuna rikushaqtin, Jesusqa hanaq pacha cieloman ripuran. Chaymi phuyu ukhuman chinkaykuqtin, apostolninkunaqa manaña rikurankuñachu. 10Hinaqtinmi Jesuspa apostolninkuna alto cielota qawallashaqtinkuraq, ishkay runakuna yuraq p'achayoqkama apostolkunapa ladonkupi qonqayllamanta rikhuriykuran. Hinaspan apostolkunata niranku: 11—Galilea provincia lawmanta runakuna, ¿imanaqtintaq qankunari alto cielota qawashankichís? Imaynan Jesuspa hanaq pachaman ripusqanta kunan rikushankichis, saynallataqmi Jesusqa huk p'unchaw hanaq pachamanta kay pachaman kutimunqa, nispa. 12Chaymantan apostolkunaqa Olivos moqopi kasqankumanta, Jerusalén llaqtaman kutipuranku. Chay Olivos moqoqa huk kilómetro hinallan Jerusalén llaqtamantaqa karan. 13Hinaspan apostolkunaqa Jerusalén llaqtaman chayaruspanku, samapakusqanku wasipa altosninman wicharanku. Chaypin karanku: Pedro, Jacobo, Juan, Andrés, Felipe, Tomás, Bartolomé, Mateo, Alfeopa wawan Jacobo, Zelote partidomanta Simón, hinallataq huk Jacobopa wawan Judaspiwan ima. 14Chaypin llapallanku huk sonqolla huñunasqa karanku: apostolkuna, Jesuspa mamitan María, Jesuspa wawqenkuna, hinallataq huk warmikunapiwan ima. Hinaspan paykunaqa Diosmanta mana dejaspa mañakuranku. 15Hinaqtinmi chay p'unchawkunapi, Diospi iñiq runakunaqa pachaq ishkay chunka hina huñunakuranku. Hinaqtinmi Pedroqa paykuna ukhumanta sayarispa, khaynata niran: 16—Wawqe panaykuna, Bibliapi nisqanmi cumplikunanpuni karan. Chaytan ñawpaqtaraq Santo Espíritu rey Davidnintakama ña niranña, Jesusta Judas Iscariote traicionananmantaqa. Chay Judasmi Jesuspa enemigon runakunata pusamuran, Jesusta presochanankupaq. 17Hinaspapas chay Judasqa noqanchis apostolkunawan kushka yupasqan karan. Chaymi payqa noqanchiswan kushka llank'aranpas. 18Chay Judasmi, Jesusta traicionasqanmanta pagasqanku qolqewan, huk chakrata rantiran. Chaypin Judasqa umanpan pampaman urmayuqtin, wiksanraq phataran. Hinaqtinmi ch'unchulninkunaraq lloqsiran. 19Hinaqtinmi Jerusalén llaqtapi tiyaq runakunaqa, Judaspa sayna wañusqanta yacharanku. Chaymi chay chakrataqa suticharanku “Acéldama”, nispa. Aceldamaqa “Yawar pampa chakra” ninantan nin. 20Judasta kaykuna pasananmantaqa, ñan Salmos libropi escribisqaña kasharan. Chay Salmos libropin khaynata nishan: “¡Wasinpas ch'inñeqman tukuchun! Hinaspa chay wasipiqa ama ni pipas tiyachunchu”, nispa Hinaspapas Bibliapiqa nillashantaqmi: “Paypa ima ruwasqantapas huk runayá rantinta ruwachun”, nispa 21Chayraykun Judas Iscariotepa rantinta huk runata akllasunchis. Payqa Señor Jesuswan, hinallataq noqanchiswan kushka tukuy tiempo puriqmasinchismi kanan. 22Hinaspapas chay runaqa Jesusta Bautizaq Juan bautizasqanmantapacha asta Jesuspa hanaq pachaman ripusqan p'unchawkama noqanchiswan puriqmasinchismi kanan. Saynallataqmi payqa Jesuspa kawsarimusqanta noqanchiswan kushka rikuq kanan, nispa. 23Chaymi paykunaqa Judas Iscariotepa rantinta, ishkay runakunata akllaranku, paykunamanta huknin kaq runa akllasqa kaspa, Jesuspa apostolnin kananpaq. Hukninpa sutinmi karan José Barsabás; paytan reqsiranku Justowan. Hukninñataqmi karan Matías. 24Hinaspan Diosmanta llapallanku khaynata mañakuranku: —Señor Diosniyku, qanllan llapallan runapa sonqonta reqsinki. Kunanyá kay ishkaynin runakunamanta mayqentachus akllakusqaykita reqsichiwayku, 25saynapi Judas Iscariotepa rantinta apóstol kaspa kamachiykikunata ruwananpaq. Ichaqa Judasmi apóstol kashaspa huchaman urmaran. Chaymi wañuruqtin, almanqa huchasapa runakunapa kasqanman ripuran, nispa. 26Hinaspan sortearanku; hinaqtinmi suerteqa Matiasman tuparan. Chaymi Matiasqa chay p'unchawmantapacha chunka hukniyoq apostolkunawan yupasqa karan.
Copyright
Learn More


c: text/html

text:
1Chiraicumanda quiric huauquiguna, Yaya Dios cangunata japishcami paihuac tucungahua. Chasna acpi Jesucristomanda alita yuyarisha causaichi. Paiga Dios japisha cachashca ashami Dios quishpichina shimita ñucanchima yachachin, chasnallata jatun pagrishina asha ñucanchimanda Yaya Dioshuan cuintaunmi. Chiraicumi paillata quirina anchi. 2Yaya Dios paita chasna rachun nisha japicpi alita pactachishcami. Moisespas chasnallata Diosta alita pactachisha Diospa huasita cuirashcashina tucui israel runagunata cuirasha causashcami. 3Yuyarichi. Shuc huasita shayachic runaga pai shayachishca huasimanda manachu mas balic tucushca. Chasnallatami Jesusca Moisesmanda mas balic tucushca. 4Tucui huasigunaga maican runas rashca man. Chasnallatami Diosca tucui caibi tiyaccunata rara. 5Moisesca israel runagunata cuirac ashami Diospa huasibis alita tarabac runacuinta ara. Chasna asha Dios huasha rangaraushcatas ricuchic mara. 6Cristoga randi mana Diospa huasibi tarabac runacuinta chashca, astahuan paiga alita pactachic churimi asha tucui quiriccunata cuirasha Diospa huasitacuinta tucuita alita cuiraun. Paita mana saquisha, sinzhita quirisha Yaya Dios ñucanchima cungaraushcata cushihuan chapaushaga chi huasicuinta manchi. 7Chiraicumanda Diospa Samaiga paihua shimibi casna nishca: Canguna cunanga Dios imata rimaushcata uyasha mana saquisha alita catina manguichi. 8Ama canguna huañuc apayayagunacuinta sinzhi yuyaiyuc aichichu. Chi ñaupa uras paiguna chaquishca allpa partibi puriushcai Dios rimashcata ama uyashun nisha paita yapa piñachinaura. 9Chiraicu Dios nishca: Chibi canguna huañuc apayayaguna ñucata yapa piñachihuanaura. Chuscu chunga (40) huatata ñuca ushaihuan rashcagunata ricushahuas ñuca munashcata mana pactachinaurachu. 10Chiraicu piñarishami casna rimarani: Tucui uras chi runaguna paiguna shungu ucuibi ñucata mana uyasha juchata rasha purinaunmi, ñuca rimashcata pactachinata mana munanaunzhu nisha. 11Chiraicumi paigunata piñasha ñuca sirtuta rimani: Ñáucahuan samangahuaca mana ushanachanguichi. Chasna nishami Diosca rimashca. 12Dios chasna rimashcata yuyarichi huauquiguna. Ama pihuas causac Diospagmanda anchuriunguichichu canguna shungüibi mana alita yuyarisha. 13Chara causaushallata pariumanda caran punzhami sinzhiyachinacusha causana manguichi, cangunata ama jucha umachicpi Diosta saquingahua. 14Cristota quirishca punzhamandapacha huañunagama paita mana saquisha mas alita catishaga paihuan pariu cuitucunchimi. 15Diospa shimibi casna nishcami: Cunanga, Yaya Dios rimashcata uyashaga ama saquisha paita alita catina manguichi. Ama canguna huañuc apayayagunacuinta canguna yuyaita sinzhiyachinguichichu pai rimashcata mana uyashun nisha. 16Yaya Dios rimashcata mana pactachisha piñachiccunaga pigunatanaura. Egipto llactamanda Moises llucshichisha tucui apaushca israel runagunami anaura. 17Pigunahuanda Dios piñarira. Paihua shimita mana pactachisha juchata raucunahuanmi. Chasnamandami chuscu chunga (40) huatata chaquishca pambaibi huañusha tucurinaura. 18Chi mana pactachic runagunatami Dios sirtuta rimashca, paiguna ñucahuan samangahuaca mana ushanachanaun. 19Ñáucanchiga chita yuyarisha yachanchi, paigunaga Yaya Diosta mana quirishcamandami pai cungaraushca llactama yaicunata mana ushashcaunachu.
Copyright
Learn More

robotstxt: allowed

filter: keep


text:
1Samana p'unchaypi chakra ukhunta Jesús rishaqtinmi, yachachisqankunaqa trigo umata k'aptaspa makinkupi qhaqospa mikhurqanku. 2Chaymi wakin fariseokunaqa paykunata nirqanku: –¿Imanaqtinmi samana p'unchaypi mana ruwanata ruwankichis? nispa. 3Jesustaq paykunata nirqan: –¿Manachu leerqankichis Davidpa ruwasqanta? Paypas runankunapas yarqachikuspan 4Diospa wasinman haykuspa, Diospa ñawpaqenpi churasqa t'antakunata mikhurqan, paywan kaqkunamanpas qoykullarqantaq. Chay t'antakunataqa sacerdotekunallan mikhuqku, nispa. 5Jesusqa nillarqantaqmi: –Runaq Churinqa samana p'unchaypapas Señorninmi, nispa. 6Hinallataqmi hukkaq samana p'unchaypipas sinagogaman haykuspa yachachirqan. Chaypin kasharqan huk runa paña makin ch'akisqa. 7Hinan kamachikuy simita yachachiqkunaqa fariseokunapiwan Jesusta qhamiyarqanku, samana p'unchaypi qhaliyachiqtinqa, chayman tumpalla payta huchachanankupaq. 8Paytaq ichaqa yuyaykusqankuta yachaspa ch'akisqa makiyoq runata nirqan: –Hatarimuspa chawpipi sayaykuy, nispa. Paytaq hatarispa sayaykurqan. 9Hinaqtinmi Jesusqa paykunata nirqan: –Hukta tapusqaykichis: ¿Samana p'unchaypiqa allinkaqtachu ruwana, icha mana allinkaqtachu ruwana? ¿Kawsayta qespichinachu, icha hinallatachu wañuqta qhawana? nispa. 10Muyuriqninpi llapanta qhawarispataq chay runata nirqan: –Haywarimuy makiykita, nispa. Runataq haywarirqan, chaymi makinqa qhaliyarqapurqan. 11Hinan paykunaqa k'arakta phiñakuspa, imatachus Jesusta ruwanankupaq rimanakurqanku. 12Chay p'unchaykunapin Jesusqa Diosmanta mañakunanpaq orqoman rirqan, hinan tutantin Diosmanta mañakurqan. 13Pacha illarimuqtintaq yachachisqankunata waqyaspa, paykunamanta chunka iskayniyoqta akllarqan, hinaspan paykunata “apostolkuna” nispa suticharqan. 14Paykunan karqan: Simón (paytan Pedrota suticharqan), wawqen Andrés, Jacobo, Juan, Felipe, 15Mateo, Tomás, Alfeoq churin Jacobo, Zelote nisqa t'aqamanta Simón, 16Jacoboq churin Judas, Judas Iscariotepiwan, paymi Jesusta hap'ichiqqa karqan. 17Orqomanta paykunawan uraykuspataq Jesusqa huk pampapi sayaykurqan, chaypin suyasharqanku askha yachachisqankuna, kallarqantaq lliw Judea hap'iymanta Jerusalén llaqtamanta, lamar-qocha patapi kaq Tiro llaqtamanta, Sidón llaqtamantawan askha runakuna. Paykunan Jesusta uyarinankupaq onqoyninkumanta qhaliyachisqa kanankupaqwan hamurqanku. 18Mana allin espiritukunaq ñak'arichisqankunapas qhaliyachisqan karqanku. 19Jesusqa llapa runata atiyninwan qhaliyachiqtinmi, paytaqa llamiykuytapuni munarqanku. 20Jesustaq yachachisqankunata qhawarispa nirqan: Kusisamiyoqmi kankichis wakchakunaqa, qankunapaqmi hanaq pacha qhapaqsuyuqa. 21Kusisamiyoqmi kankichis kunan yarqasqakunaqa, saksachisqan kankichis. Kusisamiyoqmi kankichis kunan waqaqkunaqa, asikunkichismi. 22Kusisamiyoqmi kankichis Runaq Churin hawa runakuna cheqnisuqtiykichis, qarqosuqtiykichis, k'amisuqtiykichis, sutiykichistapas millayta hina pisichaqtinkuqa. 23Chaykunata ruwasqasuykichis p'unchayqa q'ochukuychis, kusikuychis, hanaq pachapi premioykichisqa hatunmi, chay hinatapunin ñawpa taytankupas profetakunata ruwarqanku. 24Ichaqa, ¡ay, imaynaraqmi kankichis qhapaqkuna! ¡Qankunaqa qhapaq kayniykichiswanmi kusikurqankichisña! 25¡Ay, imaynaraqmi kankichis kunan saksasqakuna! Yarqachikunkichismi. ¡Ay, imaynaraqmi kankichis kunan asikuqkuna! Llakikunkichismi, waqankichismi. 26¡Ay, imaynaraqmi kankichis lliw runakuna qankunata alabaqtinku! Chay hinatapunin ñawpa taytankupas llulla profetakunamanta allinta rimarqanku. 27Uyariwaqniykunamanmi niykichis: –Munakuychis awqaykichiskunata, allinta ruwaychis cheqnikuqniykichiskunapaq, 28sumaq simiwan kutichiychis ñakaqniykichiskunaman, yanqamanta tumpaqniykichiskunapaqpas Diosmanta mañapuychis. 29Huk lado uyaykipi saqmaqniykimanqa, huknin ladotawan kutirichiy, capaykita qechuqniykimanqa camisaykitapas ama hark'akuychu. 30Pipas mañakuqniykimanqa qoykuy, imaykitapas hap'ikapuqmantaqa amaña mañakapuychu. 31Imaynatachus qankunapaq runakunaq ruwananta munankichis, chay hinallatataq qankunapas paykunapaq ruwaychis. 32Munakuqnillaykichistachus munakunkichis chayqa, ¿ima allintan ruwankichis? Huchasapakunapas chay hinataqa ruwankun. 33Allin ruwapuqnillaykichispaqchus allinta ruwapunkichis chayqa, ¿ima allintan ruwankichis? Huchasapakunapas chay hinataqa ruwankun. 34Kutichipunasuykichista suyaspalla manunkichis chayqa, ¿ima allintan ruwankichis? Huchasapakunapas huchasapa-masinkumanqa manunkun kaqllatataq chaskinankuraykuqa. 35Munakuychis awqaykichiskunata, allinta ruwapuychis, manuykuychistaq ama imatapas chaskikuyta yuyaspalla, chaymi premioykichisqa hatun kanqa, hinaspan Ancha Hatun Diospa wawankuna kankichis. Payqa mana reqsikuqninkunapaq, mana allinkunapaqpas sumaq sonqon. 36Ahinaqa, khuyapayakuq kaychis, imaynan Yayaykichispas khuyapayakuq hina. 37Ama runa-masiykichista juzgaychischu, ahinapin Diospas mana juzgasunkichischu. Ama huk runakunata huchachaychischu, ahinapin Diospas mana huchachasunkichischu. Hukkunata pampachaychis, ahinapin pampachasqallataq kankichis. 38Runa-masiykichisman qoykuychis, ahinapin Diosqa qosunkichis. Payqa qosunkichis allin tupusqata, ñit'isqata, chhaphchisqata, unkhuyniykichispi llimp'arishaqta. Kikin tupusqaykichis tupuwanmi Diosqa tupusunkichis, nispa. 39Jesusqa huk rikch'anachiy simitapas paykunaman nillarqantaqmi: –¿Huk ñawsa runa ñawsamasinta pusanmanchu? ¿Manachu iskayninku t'oqoman urmaykunkuman? 40Yachachisqaqa manan yachachiqninmantaqa aswan yachayniyoqqa kanmanchu, chaywanpas astawan yachaspaqa yachachiqnin hinan kanqa. 41¿Imaraykun wawqeykiq ñawinpi qhellita qhawanki, manataq ñawiykipi kaq kurkutaqa rikukunkichu? 42Chayri, ¿imaynatan wawqeykita niwaq: Wawqéy, ñawiykipi kaq qhellita horqosqayki, nispa, ñawiykipi kaq kurkuta mana rikukushaspaykiqa? Iskay uya, ñawiykimantaraq kurkuta horqokuy, hinaspañan allinta qhawanki wawqeykiq ñawinpi qhellita horqonaykipaq. 43Allin sach'aqa manan mana allintaqa rurunchu, manallataq mana allin sach'apas allintaqa rurunchu. 44Sapanka sach'aqa rurusqanpin reqsichikun. Manan higostaqa khiskamantachu pallanku, manallataqmi uvastapas t'ankarmantachu pallanku. 45Allin runaqa allin sonqoyoq kaspanmi allinta riman, mana allin runataq millay sonqoyoq kaspa millayta riman. Imachus sonqonpi hunt'a kashan chaytan siminqa riman. 46Señorníy, Señorníy, nishawaspaykichisqa, ¿imaraykutaq kamachisqaykunataqa mana ruwankichischu? 47Pipas ñoqaman hamun, hinaspa simiykunata uyarispa hunt'an, chay runamantan yachachisqaykichis pimanchus rikch'akusqanta: 48Rikch'akunmi wasi sayarichiq runaman, paymi qaqa patapi ukhutapuni t'oqospa teqsita churarqan. Lloqlla chayamuqtintaq mayuqa wasapaspa chay wasiman kallpawanpuni waqtakurqan, manataq kuyurichillarqanpaschu allin teqsichasqa kasqanrayku. 49Ichaqa pipas uyarishaspa mana hunt'anchu chayqa, rikch'akunmi hallp'a pampapi mana teqsiyoq wasita sayarichiq runaman. Mayutaq chay wasiman kallpawanpuni waqtakuqtin thunikurqan, hinaspan pasaqta thunikapurqan, nispa.
Copyright
Learn More


text:
Sipi Sipi munisipyu
Sipi Sipi (kastilla simipi: Sipe Sipe) nisqaqa iskay ñiqin munisipyu Killaqullu pruwinsyapi, Quchapampa suyupi, Buliwya mama llaqtapi. Uma llaqtanqa Sipi Sipi llaqtam.
Yuyarina
Allpa saywachi[llamk'apuy | pukyuta llamk'apuy]
Kantunkuna[llamk'apuy | pukyuta llamk'apuy]
Kimsa kantunmi kan.
Runakuna[llamk'apuy | pukyuta llamk'apuy]
Munisipyupiqa aswanta Qhichwa runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Sipi Sipi munisipyupiqa qhichwa, kastilla, aymara simikunatam lliwmanta astawan rimanku. [2]
Musiku[llamk'apuy | pukyuta llamk'apuy]
Pacha kuyuy[llamk'apuy | pukyuta llamk'apuy]
- 23 ñiqin anta situwa killapi 1909 watapi
Karu puriy[llamk'apuy | pukyuta llamk'apuy]
Munisipyupi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- ↑ 1,0 1,1 www.ine.gov.bo
- ↑ obd.descentralizacion.gov.bo / Observatorio Bolivia Democrático (kastilla simi)
Hawa t'inkikuna[llamk'apuy | pukyuta llamk'apuy]
- Saywitu: Sipi Sipi munisipyu
- Sipi Sipimanta (kastilla simipi)


text:
1Canguna ucharanais manali ranaunais huañushca ashca huraspi, Dios cangunara causaira cucami. 2Ñaupa huras canguna chi ucharanaunai causacanguichi, cai mundu causashcasna, huairai mandaj supai apu causana tupui. Cai supai cunallara tarabaun mana caźuj runauna shungüi. 3Shinallara ñaupa huras tucui ñucanchi caigunahua causacanchi ñucanchi aicha munashcaunai, aicha munairas iyai munairas rasha. Ñucanchi quiquin rashcaunamanda Diosta piñachisha tiaucanchi, tucui chishu runauna cuintallara. 4Shinasha, Dios yapa llaquij asha, pai ñucanchira ashcara llaquishcamanda, 5ñucanchi chara ucharanai huañushca ajllaira, pai ñucanchira causaira cuca Cristohua pariju. Paihua gracia ali llaquishcamanda quishpichishca anguichi. 6Cristohua pariju pai ñucanchira causachica, shinallara ñucanchira ahuai tiachica Cristo Jesushua pariju, 7huasha timpuunai paihua gracia ali llaquina ashca valishcara ricuchingaj, pai ñucanchira llaquishcamanda Cristo Jesuspi. 8Gracia yanga llaquishcamanda quishpichishca anguichi, canguna quirishcamanda. Caiga mana cangunamandachu, astaumbas Dios cuyashcami. 9Cai quishpina mana runaunamandachu, pihuas pai quiquinllara ama alabarichu. 10Ñucanchiga Dios rashcauna manchi, Cristo Jesuspi iñachishcauna, alira rangaj. Cai ali ranaunara Dios ñaupamandallara puruntuca ñucanchi caigunara rasha causangaj. 11Chimanda iyarichi imasna ñaupa huras canguna gentilguna ajpi aichai, circuncisionda mana rajcuna nishca acanguichi circuncisionda rajcunamanda, paiguna aichai maquihua rajcunamanda. 12Chi hurascunai, Cristo illajcuna acanguichi, Israel aillumanda chicanyachishca, Dios cushca pactachina shirniuna illajcuna, ima chapanas illajcuna, Diospas illajcuna cai pachai. 13Astaumbas Cristo Jesuspi, canguna ñaupa huras carui tiajcuna, cuna huras mayanllayachishca anguichi, Cristo yahuarraigumanda. 14Paiga ñucanchi cushimi. Ishqui runa muntunmanda shujllara rarca, chicanyachina quinzhara cuinta tulasha. 15Cristo Jesús, paihua aichai chi piñanaunara tucuchicami, ley camachishca shimii rimashcaunandi paihua ranaunandi. Pai quiquimbi ishqui muntunmanda shu mushuj runara cuinta rarca, cushira cusha. 16Cruzraigumanda Cristo ishqui runa muntungunara Dioshua amiguunara rarca shu aichallai, cruzpi piñanaunara huañuchisha. 17Pai shamuca ali cushi shimira rimangaj canguna carui tiajcunama, mayallai tiajcunamas. 18Jesucristomanda ñucanchi ishquindi muntun shu Ispiritumandalla Yaya ñaupajpi icunchi. 19Shinajpi cuna canguna mana carumandaunachu anguichi, mana pasiajcunas, astaun quirijcunahua pariju causajcuna anguichi, Diospa ailluuna. 20Dios cachashca runauna ahuai, Diosmanda rimajcuna ahuais shayachishca anguichi, istandi siqui rumiga quiquin Jesucristomi. 21Intiru huasi Jesuspi ali rashca asha, iñasha rin shu santu templo huasi cuinta tucungaj Señorbi. 22Paihuajpi canguna shinallara pariju shayachishca anguichi shu huasira rangaj, Dios chi huasii causangaj Ispiritui.
Copyright
Learn More


text:
1¡May kusachá umayqa unu p'uytu kanman! ¡May kusachá ñawiypas pukyu kanman, waqayniy unu hinaraq phawamunanpaq! Llaqtaypi wañuqkunamanta tuta-p'unchay mana thanispa waqanaypaq. 2¡May allinchá ñoqapaq kapuwanman ch'inneqpi huk cheqas qorpachakunaypaq, llaqtaymanta ripuspa paykunamanta karunchakunaypaq! Llapankun wasanchaqkuna kanku, paykunaqa hap'iykachiq t'aqakunan kanku. 3Qallunkuqa wach'inapaq p'eqta hinan llullakuyta wach'inankupaq kashan. Suyupiqa llullakuymi q'oñirishan, cheqaq-kaytaq mana kanñachu. Aswan-aswantan mana allinwan mayt'uykakapunku, Señor Diostaqa manataq reqsinkuchu. 4Reqsinakuq-masiykipipas aman suyakunkichu, wawqeykimanpas aman hap'ipakunkichu wawqe purapas q'otunakusqankurayku, runapurapas tumpanakusqanku hawa. 5Hukmanta hukmi q'otunakunku, manataq pillapas cheqaq rimaqqa kanchu. Llullakuytan aswanta yachaykapunku, waqlliykapunkun, manan t'ikrakunkumanñachu. 6Tukuy-atiyniyoq Señor Diosmi nin: Paykunaqa mana allintakamallañan ruwanku, paykunaqa q'otuytakamallañan q'otunku, paykunaqa manapunin Señor Diosta reqsikuyta munankuñachu. 7Chayraykun Tukuy-atiyniyoq Señor Diosqa nin: ¿Imatañataq astawan ruwayman llaqtaywanqa? Paykunataqa qori ch'uyanchaq hinan ninapi ch'uyanchasaq. 8Qallunkuqa wañuchiq p'eqtan, rimankuqa llullakuyllatan. Reqsinakuq-masinkutan tukuy sonqowan napaykuq tukunku, huk-hinamantataq misk'anata churashanku. 9¿Chay ruwasqankumantaqa manachu muchuchiyman? ¿Manachu tupaqninta chay hina millay llaqtaman qoyman? Ñoqa Señor Diosmi chayta nini. 10Ñoqataq nirqani: Waqasaqmi, anchisaqmi orqokunamanta, harawisaqmi purun pastokunamanta, chay ruphaypa tuntichisqan pasto cheqastaqa manan pipas purinñachu, manataqmi uywakunaq waqasqanpas uyarikunñachu. Salqa uywakunapas phalaq animalkunapas lliwmi ayqekapunña, nispa. 11Señor Diosmi nillantaq: Jerusalentaqa raqay-raqaymanmi tukuchisaq, chacal animalkunaq tiyanan t'oqoman. Judapi llaqtakunatapas purunyachisaqmi, manan pipas chaypi tiyanqañachu, nispa. 12Ñoqataq tapurqani: ¿Pitaq allin yuyayniyoq kanman chaykunata sut'inchananpaq? ¿Pimantaq Señor Diosqa chayta sut'incharqan hukkunaman willananpaqri? ¿Imanaqtinmi kay suyuqa purun-purun kashan? ¿Imanaqtintaq tuntillaña mana piqpa chayanan kashan? nispa. 13Señor Diostaq nirqan: Llaqtay runakunaqa yachachikuy simiykunatan wikch'upurqanku. Paykunaqa manan kasuwarqankuchu, manataq munasqaytapas ruwarqankuchu. 14Paykunaqa sonqonkuq kamachisqantan ruwarqanku, Baal diosninkuta yupaychaspanku, imaynachus ñawpa taytankuq yachachisqanman hina. 15Chayraykun ñoqa Israelpa Diosnin Tukuy-atiyniyoq Señorqa kayta ruwasaq: Chay runamanmi ajenjota mikhuchisaq, venenota ukyachisaq. 16Ñawpa taytankuqpas paykunaqpas mana reqsisqanku suyumanmi ch'eqerparichisaq, qatiykachachisaqtaqmi espada hap'intin runawan, llapankuta wañuchispa tukunankama, nispa. 17Tukuy-atiyniyoq Señor Diosmi nin: Yaw, runakuna, waqyamuychis waqaqpaq churasqa warmikunata, pusachimuychis waqapakuy yachaq warmikunata, nispa. 18Llaqtataq nirqan: Arí, usqhayllatapuni hamuchunku ñoqanchismanta qaparkachanankupaq, ñawinchismanta waqay sut'umunankama, qhechiphranchistaraq waqaywan wasapachinankama. 19Sionmantapachan uyarikamun nanaymanta anananasqanku: ¡Imay sonqoraqmi raqay-raqaypi rikukunchis! ¡Ima p'enqaypin tukukunchis! ¡Llaqtanchistachá saqepusunchis, wasinchiskunapas lliwñan raqay-raqay! nispa. 20Ñoqataq nirqani: Warmikuna, uyariychis Señor Diospa nisqanta, allinta uyariychis willakamusqanta. Ususiykichiskunamanpas yachachiychis llakiy waqayta, warmi-masiykichismanpas yachachiychis waqay harawita. 21Wañuymi ventanankunata haykumun, palacionchismanpas haykumun. Callekunapin wawakunata sipiramushan, plazakunapitaq wayna-sipaskunata wañurachimushan. 22Señor Diosmi nin: Runaq ayankunallan wikch'u-wikch'u kapushan, pampakunapi wanu hinaraq, ichhuqpa qhepanpi qhella usuq hinaraq, manataq pillapas hoqariq kanchu, nispa. 23Señor Diosmi nillantaq: Yachayniyoqqa yachayniyoq kasqanmanta ama umata hoqarichunchu, atiyniyoqpas atiyniyoq kasqanmanta ama hatunchakuchunchu, qhapaqpas qhapaq kasqanmanta ama alabakuchunchu. 24Pipas uma hoqariyta munan chayqa, umata hoqarichun ñoqa reqsiwasqanmanta, ñoqapuni Señor Diosqa kasqayta yachasqanmanta. Ñoqa Señor Diosmi kani khuyapayakuqqa, kay pachapi chaninchaqpas kuskachaqpas, chaytapunin ñoqaqa munani. Ñoqa Señor Diosmi chayta nini. 25Señor Diosmi nin: Chayamushanñan p'unchaykuna aychanpi señalasqa mana señalasqa kaq llapan runakunata ñak'arichinaypaq. 26Ñoqaqa ñak'arichisaqmi Egipto suyuta, Judá suyuta, Edom suyuta, Amón suyuta, Moab suyuta, llapan ch'inneqpi tiyaqta, ch'ipu chukchanta rutukuspa k'isukuq llapa runatawan. Llapan chay suyu runakunapas Israel runakunapas hinaña aychankupi señalasqa kanku chaypas, mana kasukuq sonqoyoqmi kanku, nispa.
Copyright
Learn More


text:
1Señor Diosmi Moisesta nirqan: –Ñawpaq kuti hina iskay p'alta rumita thupay, chaykunapin qelqasaq p'akisqayki ñawpaq p'alta rumikunapi kasharqan chay simikunata. 2Tutallamanta wakichikuspan Sinaí orqoman wichamunki, chay orqo patapitaq qayllaykamuwanki. 3Aman pi runapas qanwan wichamunqachu, aman pipas orqontinpi rikhurillanqapaschu. Aman ovejapas wakapas orqo chimpapi mikhunqachu, nispa. 4Hinan Moisesqa iskay p'alta rumita thuparqan ñawpaq p'alta rumikunata hina. Hinaspan tutallamanta sayarispa, iskaynin p'alta rumita aparikuspa Sinaí orqota wicharqan, Señor Diospa kamachisqanman hina. 5Señor Diostaq phuyupi uraykamurqan, hinaspa chaypi Moiseswan kasharqan, paytaq: Sutiyqa “Señor Diosmi”, nispa rimarirqan. 6Moisespa ñawpaqenta pasashaspataq kunkayoqta nirqan: –¡Señor Diosmi kani! ¡Señor Diosmi kani! ¡Khuyapayakuq sumaq sonqo Diosmi kani! Manan usqhaylla phiñakuqchu kani, tukuy tiempo munakuqmi cheqaqtaqmi kani. 7Waranqa miraykaman tukuy tiempo munakushallanipuni, huchallikusqatapas, mana kasukusqatapas, huchatapas pampachanin, huchallikuqtaqa manapunin hinallatachu qhawani, aswanpas tayta-mamakunaq huchallikusqanmantaqa muchuchinipunin wawankunata, nietonkunata, nietonpa wawankunakamaraq, nispa. 8Hinaqtinmi Moisesqa usqhaylla pampakama k'umuykukuspa Señor Diosta yupaycharqan. 9Nirqantaq: –Señor Diosnilláy, sumaqtapunichus qhawariwanki chayqa, puriysiwayku, kay llaqtaña k'ulluchakushan chaypas, huchallikusqaykuta, huchaykuta ima pampachaykuwayku, hinaspa qanpaq hap'ikapuwayku, nispa. 10Señor Diostaq nirqan: –Ñoqan qankunawan rimanakuni. Musphanakunatan qhawashasqaykichis ruwasaq, manan chay hinakunaqa kay pachantinpipas ruwasqachu karqan, mayqen suyupipas. Ñoqa Señor Diosmi qankunapaq musphanakunata ruwasaq, hinan maypichus tiyasqaykichis llaqta runakuna may musphana kasqanta rikunqaku. 11Kunan qanman kamachisqayta hunt'ay. Ñoqaqa suyuman haykusqaykiman hinan wikch'usaq Amor runakunata, Canaán runakunata, Het runakunata, Ferez runakunata, Hev runakunata, Jebus runakunatawan. 12Aman maymanchus haykunki chay suyupi tiyaqkunawan imatapas rimanakunkichu, ama qankunapaq toqlla kanankupaq. 13Altarninkutan thuninkichis, yupaychana saywa ruminkutan p'akinkichis, Asera diosankutan thuninkichis. 14Aman mayqen diosmanpas k'umuykukunkichischu, Ñoqaqa Señor Diosmi kani, sutiypas “Sienteq” nisqan, Sienteq Diosmi kani. 15Aman imatapas chay suyupi tiyaqkunawan rimanakunkichischu. Paykunawanchus rimanakunkichis chayqa, diosninkuta yupaychaspanku qhelli huchata ruwaspa, diosninkumanpas sacrificiokunata haywaspa waqyasunkiku, hinan sacrificasqankuta mikhunkichis. 16Paqtataq ususinkuwan churiykichista casarachiwaqchis, ususinkuqa diosninkuta yupaychaspankun qhelli huchata ruwaspa, churiykichista chay qhelli huchallapitaq purichinkuman. 17Aman unuyachispa hich'asqa dioskunataqa ruwakunkichischu. 18Mana Qonchuyoq T'anta Fiestata ruwapuwanki. Qanta kamachisqayman hinan qanchisnintin p'unchayta mana qonchuyoq t'antata Abib killallapi mikhunki, chay killapin Egipto suyumanta lloqsimpurqanki. 19Llapa phiwi qhari naceqqa ñoqaqmi, hinallataq llapa ñawpaq wachay orqo uña wakapas, ovejapas. 20Asnoq ñawpaq wachasqantan ichaqa huk borregowan cambiapunki, manataq cambiankichu chayqa, kunkantan q'ewipunki. Llapa phiwi churiykiq rantinpitaq ofrendata haywawanki. Manataqmi pipas mana ofrenda apantinqa qayllaykamuwanqachu. 21Soqtantin p'unchaymi llank'anki, qanchiskaq p'unchaypitaqmi samakunki. Yapuyña, cosechayña kaqtinpas qanchiskaq p'unchaypiqa samakunkin. 22Ñawpaqkaq trigo rurusqata haywaspa Semanakuna nisqa Fiestatapas ruwallankitaqmi, hinallataq Cosecha Tukukuy Fiestatapas. 23Chay hinapin watapi kinsa kutita llapa qhari qayllaykamuwanqa Israelpa Diosnin ñoqa Apu Señor Diospa ñawpaqeyman. 24Ñoqan suyukunata qayllaykimanta wikch'usaq, hinaspa hallp'aykita hatunyachisaq. Manataqmi pipas hallp'aykiman suchuykamunqachu, ñoqa Señor Diosniykiq ñawpaqeyman kinsa kutita watapi qayllaykamuwanaykipaq hamuqtiyki. 25Aman qonchuyoq t'antata sacrificio yawartawanqa haywawankichu. Aman Pascua Fiesta sacrificasqamantaqa imapas paqarisninkamaqa saqekunqachu. 26Chakraykiq allinnin ñawpaq rurusqantan ñoqa Señor Diosniykiq wasiyman apamuwanki. Aman cabrachata mamanpa lechenpi t'impuchinkichu, nispa. 27Señor Diosmi Moisesta nirqan: –Kay simikunata qelqay, kay simikunaman hinan qanwanpas Israelwanpas rimanakuni, nispa. 28Moisestaq Señor Dioswan chaypi qhepakurqan tawa chunka p'unchayta tawa chunka tutatawan, manan mikhunatapas mikhurqanchu, manan unutapas ukyarqanchu. Chay p'alta rumikunapin qelqarqan rimanakuy simikunata, chunka kamachikuy simita. 29Chaymantataq Moisesqa Sinaí orqomanta uraykamurqan kamachikuy simiyoq iskaynin p'alta rumikuna apantin. Orqomanta uraykamushaspanmi Moisesqa mana reparakurqanchu Dioswan rimasqan qhepata uyan k'anchashasqanta. 30Aaronwan Israel llapa runakunawan Moisesta qhawarispankutaq uyan k'anchashasqanta rikurqanku, hinan manchakuspa mana payman asuykurqankuchu. 31Moisestaq ichaqa paykunata waqyarqan. Aaronwan llaqtapi llapan umalli runakunawan payman asuykuqtinkutaq, Moisesqa paykunata rimapayarqan. 32Chaymantataq Israel llapa runakuna asuykurqanku, paykunatan Moisesqa kamachirqan tukuy imaymanata Sinaí orqopi Señor Diospa payman kamachimusqanta. 33Paykunaman rimaykusqan qhepatataq Moisesqa uyanta huk qatawan qataykukurqan. 34Señor Dioswan rimananpaq Dioswan Tupana Karpaman haykuspataq Moisesqa qatanta horqokuq Karpamanta lloqsinankama. Lloqsimuspataq Israel runakunaman willaq Señor Diospa kamachimusqanta. 35Israel runakunaqa Moisespa uyanta qhawarispan, k'anchashaq uyayoqta rikuqku, chaymi Moisesqa uyanta qatawan qataykukuq, huktawan Señor Dioswan rimaq haykunankama.
Copyright
Learn More


text:
1Tito, jammi ichanga imaypis Tayta Diosninchipa shimillanta willapäcunqui, ari. 2Chacha runacuna Tayta Diosninchipa shiminta çharcunman. Tantiyacurir-tantiyacurir imatapis rimanman. Runa-masintapis alli ñawinwan ricanman. Imatapis allillata ruranman. Tayta Diosninchimanpis llapan shungunwan yupachicunman. Llaquipäcuj canman. Ima ñacaytapis içhipunman. 3Chacha warmicunapis Tayta Diosninchita manchapacunman. Pipa washantapis ama rimanmanchu. Upyallaçhu ama arunmanchu. Manchäga juc ricacunanpaj Tayta Diosninchita manchapacur cawanman. 4Mushuj majachacash warmicunatapis willapanman majantawan wamrancunata alli ricananpaj, 5sumaj tantiyacurir-tantiyacurir imatapis rurananpaj, mama-warmi cananpaj, yawar-masincunata alli ricananpaj, llaquipäcuj cananpaj, majanta wiyacunanpaj. Manchapacur cawaptinga, mana pipis Tayta Diosninchipa shiminta pampaman çhurangachu. 6Müsucunapis sumaj tantiyacurir-tantiyacurir imatapis ruranman. 7Tito, ricacushunayquipaj quiquiquipis manchapacur cawanquiman. Pitapis willapar, alli shimillayquipa willapanqui. Tayta Diosninchita manchapacunqui. 8Paypa shimillanta yaçhachicuptiqui, mana pipis pampaman çhurashunquipächu. Shimïta wiyacamaptiqui, mana pipis ashllimäshunchu. Imata rimananpäpis achäquita mana taringachu. 9Piyun purijcunatapis willapanqui patrunninta wiyacunanpaj, alli ricananpaj. Shimillan atipash ama cachunchu. 10Ama suwacuchunchu. Imatapis mana yatapacuptinga, llapan runa tantiyacunga Tayta Diosninchi Washäcujninchi cashanta, shimin alli cashanta. 11Tayta Diosninchi llaquipäcuj cashpan llapan runata janaj pachaman jishpichinan-raycur Washäcuj Jesústa caçhamusha. 12Llaquipaycämaptinchi, jucha aparicuypita wanacushun. Shungunchi munashanta imatapis ama rurashunchu. Manchäga Tayta Diosninchita manchapacur, allillata rurar cawashun. 13Taytanchi Jesucristu warasi-chicasi cutimunga. Paymi Tayta Diosninchi. Washämajninchi. Shuntacamänanchita shuyar, manchapacur cawashun. 14Washäcuj Jesús wañuymanpis çhayasha nuwanchi-raycur juchapita wanacunanchipaj. Wanacuptinchi, Tayta Diosninchi llapan juchanchita junganga. Llapantapis rurasha maquinçhu cawananchipäpis, shungun munashallanta rurananchipäpis. 15Tito, willapashajta llapanta tantiyachinqui. Shacyächinqui. Sumaj piñapanqui. Pipis pampaman çhurarushunquiman.
Copyright
Learn More


text:
1Kunan ima nisuntaj? Juchallillasumpunichu Diospa qhasilla k'acha yanapaynin astawan ashkhayanampaj? 2Ni imarayku. Juchapajqa wañorqanchejña. Imaynatataj juchallapipuni kawsasunri? 3Chayrí, manachu yachankichej Cristo Jesuspi tukuy bautizasqa kajkunaqa wañuynimpi bautizasqa kasqanchejta? 4Bautismonejta Cristowan khuska wañuypi p'ampasqa karqanchej, imaynatachus Cristopis wañusqamanta kawsarimporqa Dios Tataj atiyninwan, ajinallatataj noqanchejpis mosoj kawsaypi kawsananchejpaj. 5Sichus Cristoj wañuynimpi Paywan khuskachasqa kanchej chayqa, ajinallataj kasunchej kawsarimpuynimpipis. 6Yachanchej mawk'a runanchejqa Cristowan khuska chakatasqa kasqanta, juchallikoj aychanchej amaña atiyniyoj kanampaj, amaña astawan juchata kasunanchejpaj. 7Pichus wañojqa juchamanta kacharisqaña. 8Cristowanchus wañunchej chayqa, creenchej paywan khuska kawsanallanchejtataj. 9Yachanchej Cristoqa wañusqamanta kawsarimpuspa, manaña wañunanta. Wañoyqa Paypaj manaña atiyniyojchu. 10Juchapaj wañuspaqa, uj kutillata wañorqa wiñaypaj, kawsaspataj Diosllapaj kawsan. 11Ajinallatataj qankunapis yachaychej juchapaj wañusqa kasqaykichejta, Diospajtaj kawsasqaykichejta Cristo Jesús Señorninchejpi. 12Chayrayku amaña saqeychejchu juchata wañoj cuerpoykichejpi munayninta ruwajta, chayta kasunaykichejpaj. 13Amallataj cuerpoykichejta juchaman jaywaychejchu chaynejta sajra imasta ruwanapajqa. Astawanqa qankunaqa wañusqasmanta kawsarimusqa jina cuerpoykichejta Diosman jaywaychej, chaynejta cheqan kajta ruwanapaj. 14Chayrayku juchataqa amaña saqeychejchu qankunapi munayninta ruwajta, imaraykuchus manaña leypa kamachiynimpichu kankichej, astawanqa Diospa qhasilla k'acha yanapaynimpi kankichej. 15Chantaqa, juchallikusunchu mana leypa kamachiynimpi kaspa, Diospa qhasilla k'acha yanapaynimpi kasqanchejrayku? Ni imarayku. 16Manachu yachankichej wata runa jina yaykuspa, chay patrompa kamachisqanta kasunapuni kasqanta? Ajinaqa chay patrompa wata runasnin kankichej. Ajina ari, munaspaqa atinkichej juchata kasuyta, chaytaj wañuyman pusasonqachej. Manachayrí atinkichej Diosta kasuyta, chaytaj cheqan kayman pusasonqachej. 17Ñawpajta juchaj wata runasnin karqankichej. Kunantajrí, gracias Diosman kachun, imaraykuchus tukuy sonqowan kasunkichejña chay cheqa yachachiyta, mayqentachus kasunaykichejpaj churasqa kankichej, chayta. 18Juchamanta kacharichisqa kaspataj, cheqan kajpa kamachisninman tukunkichej. 19Mayqen runa jinalla parlashani, qankuna pisi yachayniyojlla kasqaykichejrayku. Qankunaqa ñawpajta cuerpoykichejta jaywaj kankichej millay kajman, sajra kajmampis. Kunanrí Diospaj t'aqasqa kanaykichejpaj, cuerpoykichejta Diosman jaywaychej, cheqan kajta kasunaykichejpaj. 20Juchaj wata runasnin kashaspaqa, mana cheqan kajta ruwanaykichejpaj jinachu karqankichej. 21Chantá, chay imasta ruwaspa, imatataj tarerqankichej, mayqenkunamantachus kunan p'enqakushankichej, chaykunamanta? Chay ruwaykunaqa wañuyman pusan. 22Juchamanta kacharichisqa kaspaqa, Diospa kamachisninmanña tukupunkichej. Jinaqa wiñay kawsayniyoj jina Diospaj t'aqasqa kawsakuychej. 23Juchaj pagonqa wañuymin; Diospa regalonrí wiñay kawsay Cristo Jesús Señorninchejpi.
Copyright
Learn More


text:
1Wawqe-panillaykuna, Señorninchikpiyá kusikuychik. Allinnikichikpaq kasqanraykum mana amispay ñawpaq nimusqaykunata huktawan qellqamuykichik. 2Cuidakuychikyá allqo hina kawsaqkunamanta, tukuy mana allin ruraqkunamanta hinaspa judio hina señalakuqkunamanta. 3Cheqap señalasqakunaqa ñoqanchikmi kanchik, Espiritun yanapawaptinchikmi Diosninchikta adoranchik hinaspam Jesucristopi iñispa salvasqa kasqanchikwan alabakunchik aychapi señalachikuyman mana hapipakuspa. 4Ñoqapas aychapi señalachikuypiqa confiakuymanmi. Sichum pipas señalachikusqanpi confiakuptinqa razonwanraqmi chaykunapiqa ñoqapas confiakuyman. 5Nacesqaymanta pusaq punchawninmanmi qari kayniypi señalawarqaku, Benjamin ayllumanta kaq Israelpa castanmi kani, tayta-mamaymantapunim hebreo rimaq kani. Diospa leyninmanta imaynam piensasqaymantañataqmi fariseo karqani. 6Creesqaykuna cheqappuni kasqanta piensaspaymi Dios agradayta munaspay Jesucristoman iñiqkunata ñakarichinaypaq qatikacharqani, leyta cumplispaymi sumaqta kawsarqani mana faltayoq. 7Kunanmi ichaqa ñawpaqpi allinpaq hapisqaykunatapas mana valeqpaqña hapini Cristorayku. 8Manataqmi chayllachu, aswanqa Señor Jesucristota reqsinayraykum tukuy imatapas mana valeqpaqña hapini, payrayku tukuyta pierderuspaymi chaykunataqa qopata hinaña hapini chaynapi Cristota tarinaypaq hinaspa 9paywan hukllaña kanaypaq, kamachikuykunata kasukuspayqa hina huchayoqllaraqmi kachkani, Cristoman iñikuptiymi ichaqa mana huchayoqpaqña Dios chaskiwan. 10Llapa imatam saqeruni Cristota reqsiykunaypaq, kawsarimusqanrayku atiynin reqsiykunaypaq, ñakarisqanman hina ñakarinaypaq, wañukuspaypas payman rikchakuq kanaypaq 11hinaspa Dios munaptinqa ñoqapas kawsarimunaypaq. 12Nichkaniqa manam tukuy imapas hayparusqaytañachu otaq qespisqaña karusqaytachu aswanqa kallpanchakuchkanim salvawaqniy Cristopa munasqanman hina kanaypaq. 13Wawqe-panillaykuna, manaraqmi ñoqapas haypaniraqchu aswanqa ñawpaq rurasqaykunata qonqaruspaymi hamuq kaqkunata ruranaypaq kallpanchakuchkani. 14Carrerapi hinam kallpachkani chayanayman, chaynapi Jesucristontakama Diospa qayawasqan premiota chaskinaypaq. 15Chaynaqa llapallan qespiq kaqkunaqa chay nisqaykunaman hinayá piensasunchik. Imamantapas hukmanta piensaptikichikqa Diosninchikmi entiendechisunkichik. 16Ichaqa sapakamapa kawsasqanchikqa Diospa palabran yachasqanchikman hinayá kachun. 17Wawqe-panillaykuna, ñoqa hinayá kaychik, wakiqnin ñoqa hina portakuqkunatapas ejemploykichikpaqyá hapiychik. 18Ñam achka kutitaña nirqaykichik chaymi kunanpas waqaspay huktawan nimuykichik, “Iñikuniñam” nichkaspankupas achkallañam Cristopa cruzpi wañusqanta despreciachkanku mana allinta kawsaspanku. 19Chayna kaqkunaqa wiñaypaq ñakariypim kanqaku, paykunaqa Diosta maskanankupas kachkaptinmi mikuyllapi ocupakunku, rurasqankumanta penqakunankupas kachkaptinmi aswanraq alabakunku kay vidapi kaqkunallamanta piensaspanku. 20Ñoqanchikmi ichaqa hanaq pacha llaqtayoq kanchik hinaspam suyachkanchik Señor Jesucristopa kutimunanta. 21Paymi kay ñakariq cuerponchikta mosoqyachinqa suma-sumaq kanchariq cuerponman rikchakuqtaña, chaytaqa ruranqa tukuy imapi munaychakusqanpa atiyninwanmi.
Copyright
Learn More


text:
1Dioskunaq Diosnin, Señor Diosmi riman, inti lloqsimuymanta inti haykuykama tiyaqkunatan waqyakun. 2Ancha munayllaña Sión llaqtamantan Diosqa k'ancharimun. 3Diosninchismi hamun, ichaqa manan ch'inllachu, ruphaq ninan ñawpaqenta qallumun, sinchitapunin muyuriqninpi wayran. 4Diosmi hanaq pachatapas kay pachatapas llaqtanta juzgasqanta rikunankupaq waqyan: 5Ñoqapaq hunt'aq runaykunata huñupuwaychis, sacrificiota haywawaspanku ñoqawan rimanakuqkunata huñupuwaychis, nispa. 6Hanaq pachan willakun Diospa chanin kasqanta, Diospa juez kasqanta. 7Llaqtalláy, uyariy, rimapayashaykin, Israel-lláy, sut'itapunin contraykita rimasaq. Diosmi kani, Diosniykin kani. 8Manan sacrificioykimantachu phiñariyki, manan ruphachina sacrificioykimantachu anyayki, chaykunataqa haywashallawankipunin. 9Chaypas manan torillo uywaykikunatachu mañakuyki, manan kanchaykipi cabrakunatachu mañakuyki. 10Ñoqaqmi sach'a-sach'api llapallan salqa animalkunaqa, ñoqaqmi hinantin orqokunapi uywakunapas, 11reqsinin orqokunapi llapan phalaq animalkunatapas, ñoqaqmi campopi llapa animalkunapas. 12Yarqawanman chaypas, manan willaykimanchu, ñoqaqmi teqsimuyuntinqa, tukuy chaypi kaqkunantin. 13Ñoqari, ¿toro aychatachu mikhuni? ¿Cabra yawartachu ukyani? 14Gracias qoy sacrificiota ñoqa Diosman haywaway, prometekusqaykikunata ñoqa Ancha Hatun Diospaq hunt'ay. 15Llaki-phutiy p'unchaypi waqyakamuway, ñoqan qespichisqayki, qantaq yupaychawanki. 16Millay runatan ichaqa Diosqa nin: ¿Pitaq qanri kanki kamachikuy simiykunata rimanaykipaq? ¿Pitaq qanri kanki rimanakusqaytapas rimanaykipaq? 17Manan anyaykunayta munankichu, simiykunatapas qheparparipunkin. 18Suwata rikuspaykipas sumaqtan chaskiykunki, wasanchay hucha ruwaqkunawantaq huñukunki. 19Simiykin mana allinkaqta riman, qalluykitaq llullakuyta paqarichin. 20Tiyaykuspan wawqeyki contra rimanki, wachay masiykitan tumpashanki. 21Chaykunatan ruwarqanki, ñoqari, ¿upallakuymanchu? ¿Qan hina kasqaypaqchu yuyawanki? Manan, aswanpas phiñariykipunin, chaykunatan uyaykipi niyki. 22Qonqapuwaqniykuna, allinta kayta reparaychis, paqtan ñoqa llik'irqariykichisman, manataq pipas kacharichiqniykichis kanmanchu. 23Gracias qoy sacrificiota haywaqniyqa hatunchawanmi. Chanin ñannillaytapuni puriqtaqa ñoqan qespichisaq, nispa.
Copyright
Learn More


text:
1Uk diyami, alas tris di la tardina, Pedruwan Juanqa Dyusta adurananllapa wasiman riran. Chay urasmi tantakar Dyusman mañakuqllapa. 2Piru Dyusta adurananllapa wasipiqami, nasishanmanta-pacha uk kuju runitu karan. Paytami waran waran apar dijaqllapa chay wasipa punkun "Shumaq Punku" shutiqpi. Chayna chay wasiman tukuy yaykuqkunata limusnata mañakunanpaq. 3Chaymanta chay kujuqa, Pedruwan Juanta Dyusta adurananllapa wasiman yaykuqta rikarqa, limusnata mañakuran. 4Chaymi Pedruwan Juanqa kusata chaparan. Chaynu chaparllapami, Pedruqa kaynu niran chay kujitutaqa: --Allita chapamayllapa nir. 5Chaymi chay runituqa kusata chaparan, imalataqa qumayanqallapa nir yarpur. 6Ashwanmi, Pedruqa niran: --Manami qillayniyjun, uruyjunpischu kani. Piru kaytami qushuyta puytini, Nazaretmanta Jesucristupa shutinpi nishuni: Sharir puriy nir. 7Chaynu nirqami Pedruqa allilaw makinmanta chutar sharichitin, chay kujupa ch'akinkuna, muqunkunamapis jwirtina tikrakaran. 8Chaymi, chay kujuqa das piryar sharir puriqna qallariran. Chaymantaqa paykunawan pullana, Dyusta adurananllapa wasiman yaykuran, piryar piryar Dyusta alabaqnuna. 9Chaymi tukuy chaypi kaqkuna, Dyusta alabar puriqta rikarqa, 10kusalata manchakur dispantakaranllapa. Chaqa payqa mananari kujunachu karan. Chaymi dispantakaranllapa, chay kujitu unaymanta-pacha limusnata, Dyusta adurananllapa wasipa punkun "Shumaq Punku" shutiqpi, mañakur taqta rikashanllaparayku. 11Chay kuju alliyashaqami, Pedruwan Juanmantaqa mana chiqanchakarannachu. Chaymi tukuy runakuna kusata dispantakar kallpar riranllapa, Dyusta adurananllapa wasipi, "Salomonpa Kurridurnin" shutiqpi kayashanllapaman. 12Chaymanta, Pedruqa chayta rikarmi, runakunataqa kaynu niran: "Israel pwiblumanta runakuna, ¿imaraykutaq kusata dispantakar, chapamankillapa? ¿Qamkunachu yarpunkillapa, nuqakunalla pudirniyjun kar, chaynulla kusa allin kashayllaparayku allichatiyllapa purisha chay runaqa? nir. ¡Manami chaynuchu! 13Unay rukunchik Abrahampa, Isaacpa, Jacobupa Dyusninmi, Wamran Jesucristuta, munashankunata qusha. Piru chaynu katinmapis qamkunaqa karguyjunkunaman qukuraykillapa. Chaymanta chay gubyirnu Pilato kach'ashaq nitinmapis, qamkunaqa mana munaraykillapachu. 14Ashwanmi washanaykillapamantaqa, allin mana uchayjun katinmapis, qamkunaqa mañaraykillapa uk wanuchikuq runata kach'ananpaq, allinla Amitunchikta-shuypaqa mana. 15Chaynumi qamkunaqa wanuchiraykillapa bidanchikta qumanchik chaytaqa. Chaynu katinmapis, Dyusmi kawsachimuran. Chaytaqami nuqakuna rikasha kar, yach'anillapa. 16Chaymi, Jesuspa shutinpi allita kriyitiyllapa, Amitunchik allichasha kay runitutaqa. Qamkuna kay runituta riqsinkillapa, paypismi allita Jesuspi kriyir alliyasha. Chaytami tukuy qamkuna rikankillapa. 17"Yach'aninami ukniykuna, qamkuna mantaqnikikunawan ima Jesusta wanuchiraykillapa mana allita yach'archu, imatami rurayanchikllapa kaynu tukurqa nirmapis. 18Chayta ruratkillapaqami kumplikasha Dyus unay nishanqa, imanuch'i paypa rimaqninkuna nisha kayaq, 'Paypa Cristunqashi qischakar wanuyanqa' nir, chaynulla. 19Chayraykumi qamkunaqa uchaykillapata dijar, Dyusman tikrakar pay munashannu kawsayllapa. Chaynuqami payqa, tukuy uchaykillapamanta shumaqchashunqallapana. 20Chaynullami Tayta Dyusqa qashan Jesusta kach'amunqa, washamanallapapaq. Imanutaq unaymanta-pacha arnikusha chaynulla. 21Kananllaqami manaraq shamunqachu. Syilullapiraqmi kanqa, kay pachapi shumaqchakunan tyimpu ch'amunankaman. Chay tyimpu ch'amutinraqmi, Taytanchik Dyusqa kach'amunqa Wamranta kay pachapi tukuy imata shumaqchananpaq, imanuch'i unay rimaqninkuna nisha karan chaynulla. 22Chaqa rimaqnin Moisesmi niran rukunchikkunata: 'Dyus Amitunchikmi akranqa qamkunamanta uk rimaqninta nuqa yupaylla kananpaq. Chayrayku tukuy imata pay nishushanllapataqa, kasur rurayllapa. 23Chaqa tukuy payta mana kasuqkunataqa, Dyusqa kriyiqninkunamantaqa akrar chinqachinqa' nir. 24"Chaynumi Samuelmanta-pacha, Dyuspa tukuy rimaqninkunaqa, Jesu's shamunan tyimpullapaq rimaranllapa. 25Chaymi Dyusninchik rimaqninkunata arnishanqa, qamkunapaqna kasha. Chaynulla, chay tratuta Dyus Amitunchikqa rukunchikkunawan ruraran, chaypis qamkunapaq kasha. Chay tratuta rurarmi Amitunchikqa, Abrahamtaqa niran: 'Aylluykimanta uk runawanmi tukuy kay pachapi kaqkunata shumaqchashaq' nir. 26Tayta Dyusmi, Wamran Jesucristuta wanushanmanta kawsachimurqa, naypaqtaqa qamkunamanraq kach'amuran bindisishunanllapapaq. Chaynuqa Dyusmanna tikrakanaykillapapaq, tukuy mana allin ruranaykillapataqa dijarna".
Copyright
Learn More


text:
1Señor Diosmi Moisesta nirqan: 2–Israel runakunata kamachiy, Señor Diosmi nin: Unanchasqa kasqan tiempopin mikhuna ofrendakunata haywawankichis, chay ofrendaq sumaq q'apaynin sonqoyman chayaq kananpaq. 3Ruphachina sacrificiota hina sapa p'unchay haywawanaykichis mikhuna ofrendaqa mana imanasqa allinnin watayoq iskay borregon kanqa. 4Chaykunatan haywawankichis, tutamanta hukta tardentaq hukkaqta. 5Borregotawan kuskan ruru ofrendata haywawankichis huk litro olivo aceitepi pitusqa iskay kilo ñut'u hak'uta. 6Ruphachina sacrificiota hina sapa p'unchay haywawanaykichis mikhuna ofrendaqa Sinaí orqopi unanchasqan karqan, chaypa sumaq q'apaynin sonqoyman chayaq kananpaq. 7Hinallataq sapanka borregotawan kuska huk litro vinota haywawankichis, hinaspa altar qayllapi ñoqapaq hich'ankichis. 8Tarde haywana borregotaqa tutamanta ruwasqaykichis kikillantan haywawankichis, ruru ofrendantinta, hich'aykunapaq vino ofrendantinta ima. Chaykunaqa mikhuna ofrendakunan, sumaq q'apaynintaq sonqoyman chayan. 9Samana p'unchaykunapiqa haywawankichis mana imanasqa watayoq iskay borregokunata, ruru ofrendatawan aceitepi pitusqa tawa kilo ñut'u hak'uta, hich'aykunapaq vino ofrendatawan. 10Chay ruphachina sacrificiotan samana p'unchaykunapi haywawankichis, sapa p'unchay ruphachina sacrificiotaqa hich'aykunapaq vino ofrendantinta haywallawankichispunin. 11Sapa killa qallariy p'unchaymi ruphachina sacrificiota ñoqaman haywawankichis, mana imanasqa iskay torillota, huk anejota, watayoq qanchis borregotawan. 12Sapanka torillotan haywawankichis ruru ofrendatawan aceitepi pitusqa soqta kilo ñut'u hak'uta, anejotataq aceitepi pitusqa tawa kilo ñut'u hak'utawan, 13hinallataq sapanka borregotapas aceitepi pitusqa iskay kilo ñut'u hak'utawan. Chaykunaqa mikhuna ofrendan kanqa, sumaq q'apaynintaq sonqoyman chayaq kanqa. 14Sapankaman tupaqnin hich'aykuna vino ofrendan kanqa, iskay litro vino sapanka torillopaq, huk litro phasmin vino sapanka anejopaq, huk litro vinotaq sapanka borregopaq. Chay ruphachina sacrificiokunataqa sapa mosoq killa rikhuriypin haywawankichis. 15Hinallataq haywawankichis huk orqo cabrata hucha pampachay sacrificiopaq, sapa p'unchay ruphachina sacrificiotaqa hich'aykunapaq vino ofrendantintan haywallawankichispuni. 16Wata qallariy killaq chunka tawayoq p'unchayninpin ñoqaq sutiypi Pascua Fiestata ruwankichis. 17Chunka phisqayoq p'unchaypin hatun fiestata qallarinkichis, hinaspan qanchis p'unchay mana qonchuyoq t'antata mikhunkichis. 18Chay fiesta qallariy p'unchaypiqa yupaychawanaykichispaqmi huñukunkichis, amataq imatapas llank'ankichischu. 19Ruphachina sacrificiota hinan mikhuna ofrendata haywawankichis mana imanasqa iskay torillota, huk anejota, watayoq qanchis borregotawan. 20Sapanka torillota haywawankichis ruru ofrendatawan aceitepi pitusqa soqta kilo ñut'u hak'uta, anejota aceitepi pitusqa tawa kilo ñut'u hak'utawan, 21sapanka borregotapas aceitepi pitusqa iskay kilo ñut'u hak'utawan. 22Haywallawankichistaq huk orqo cabrata hucha pampachay sacrificiopaq. 23Tukuy chay sacrificiokunatan haywawankichis, sapa p'unchay tutamanta haywawanaykichis ruphachina sacrificioqa sapaqmi kanqa. 24Ahinatan chay fiestapi sapa p'unchay mikhuna ofrendakunata haywawankichis, chaykunaq sumaq q'apaynin sonqoyman chayaq kananpaq. Sapa p'unchay ruphachina sacrificiotaqa hich'aykunapaq vino ofrendantintan haywallawankichispuni. 25Qanchiskaq p'unchaypiqa yupaychawanaykichispaqmi huñukunkichis, aman imatapas llank'ankichischu. 26Semanakuna Fiesta nisqa Cosecha Fiestapi ñawpaqkaq ruruta haywaspa yupaychawanaykichispaqmi huñukunkichis, amataq imatapas llank'ankichischu. 27Chay p'unchaymi ruphachina sacrificiota haywawankichis iskay torillota, huk anejota, watayoq qanchis borregotawan. 28Sapanka torillota haywawankichis ruru ofrendatawan aceitepi pitusqa soqta kilo ñut'u hak'uta, anejota aceitepi pitusqa tawa kilo ñut'u hak'utawan, 29sapanka borregotapas aceitepi pitusqa iskay kilo ñut'u hak'utawan. 30Haywallawankichistaqmi huk orqo cabrata hucha pampachay sacrificiopaq. 31Chay ruphachina sacrificiokunapas tupaqnin ruru ofrendakunapas, hich'aykunapaq vino ofrendakunapas, sapa p'unchay haywawanaykichis ruphachina sacrificiomantaqa sapaqmi kanqa. Chay haywawanaykichis uywakunaqa mana imanasqan kanqa.
Copyright
Learn More


text:
1Impuestota cobrajkuna, juchasapas ima Jesusman qayllaykusharqanku nisqasninta uyarinankupaj. 2Chayrayku fariseosqa, leymanta yachachejkunawan thutuspa, nisharqanku: Kay runaqa juchasapaswan kawsakun, paykunawan khuskataj mikhun, nispa. 3Jinapi Jesusqa kay rijch'anachinata yachacherqa: 4Manachu mayqenniykichejpis pachaj ovejasniyoj kaspa, ujnin chinkajtin, chay jisq'on chunka jisq'onniyojta campopi saqespa mask'aj rin, chinkasqa kajta tarinankama? 5Tariytawantaj, lijrariykukun may kusisqa. 6Wasinman chayaytawantaj, tantaykun kawsaqesninta, qayllampi kajkunata ima, nintaj: Noqawan kusikuychej, imaraykuchus tarikapuni chinkasqa ovejayta, nispa. 7Kayta niykichej: Ajinallataj aswan kusiy tiyan janaj pachapi uj juchasapa runaqa Diosman kutirikojtin, chay jisq'on chunka jisq'onniyoj mana juchayojkunamanta nisqaqa, pikunachus Diosman mana kutirikunankuchu kashan, chaykunamanta. 8Manachu pi warmipis chunka dracma qolqemanta ujnin kajta chinkachispa, chay ratopacha k'anchata jap'ichiytawan mask'an wasinta pichaspa, tarinankama? 9Tariytawantaj kawsaqesninta, qayllampi kajkunata ima tantaykuspa, paykunaman nin: Kusikuychej noqawan khuska, imaraykuchus tarikapuni chinkachisqay qolqeta, nispa. 10Nillaykichejtaj ajina kusiy kasqanta Diospa angelesnimpa ñawpaqempi, juchasapa runaqa Diosman kutirikojtin. 11Jesusqa nillarqataj: Uj runa iskay churisniyoj kasqa. 12Sullk'a kajqa tatanman nisqa: Tatáy, herenciayta qopuway, nispa. Tatankutaj sapa ujninkuman herenciankuta qopusqa. 13Pisi p'unchaykunamantataj, sullk'a kaj churenqa tukuy herencianta vendeytawan, chay qolqeta tantaykuspa, karu llajtaman ripusqa. Jaqaypitaj tukuy qolqenta tukuchisqa mana allinta kawsaspa. 14Herencianta tukuchisqantawan, manchay yarqhay kasqa chay llajtapi, paytaj pisichikuyta qallarisqa. 15Chayrayku trabajota mask'asqa, jinapitaj chay llajtayoj patrompaman qayllaykusqa. Paytaj jallp'anman kachasqa khuchista michejta. 16Chaypitaj sajsakuyta munasqa khuchi mikhuna thaqoswan, manataj pipis ni imata jaywasqachu. 17Chantá yuyayninman churakuspa, sonqompi nisqa: Tataypa wasimpi peonesqa ashkha mikhunayoj kanku, noqataj kaypi yarqhaymanta wañushaniña. 18Kutiripusaj tataypa wasinman, paymantaj nisaj: Tatáy, Diospa contranta juchallini, qampa contraykitapis. 19Manaña wawayki kanaypaj jinachu kani; ujnin peonniykita jinallaña jap'iway ari, nispa. 20Sayariytawantaj, kutipusqa tatampaman. Karullapiraj kashajtin, tatampa sonqon wawayasqa payta rikojtin, taripamuspataj, ojllaykuytawan much'aykusqa. 21Churintaj nisqa: Tatáy, Diospa contranta juchallini, qampa contraykitapis; manaña wawayki kanaypaj jinachu kani, nispa. 22Chantá tatanqa runasninta kamachisqa: Kunampacha aswan sumaj p'achata orqhomuspa, p'achallichiychej. Anillotapis makinman churaychej, juk'utastataj chakisninman. 23Wira kaj torillota aysamuspa, ñak'aychej; fiestata ruwaspa, sumajta mikhusunchej. 24Kay wawayqa wañusqa karqa, kawsarimuntaj; chinkasqa karqa, kunantaj tarisqa, nispa nisqa tataqa. Ajinamanta kusikuyta qallarisqanku. 25Chaykamaqa kuraj kaj churenqa chajrapi kashasqa. Kutimuspa, wasinman qayllaykusqa, uyarisqataj takisqankuta, tususqankuta ima. 26Ujnin kamachita wajyaspa, tapusqa: Ima ch'ajwataj chayri? nispa. 27Paytaj kutichisqa: Wawqeyki chayampun, tataykitaj wira kaj torillota ñak'achin, allillan kutimpusqanrayku, nispa. 28Chantá kuraj kaj chureqa phiñakuspa, manapuni wasiman yaykuyta munasqachu. Tatantaj llojsimuspa, mayta nisqa yaykunanta. 29Paytaj tatanman nisqa: Noqaqa kay chhika watastaña sirviyki kasuspallapuni, manataj jayk'ajpis uj cabritallatapis qowarqankichu kawsaqesniywan mikhuspa kusirikunaypaj. 30Kay lloqallaykeqa tukuy kapuyniykita usuchimorqa imaymana khuchi warmiswan, kutimojtintaj paypajqa ñak'achinki aswan wira kaj torillota, nispa. 31Tatantajrí kutichisqa: Wawáy, qanqa noqawampuni kashanki, tukuy imasniypis qampatapuni. 32Fiestata ruwaspa, kusikunanchejpuni karqa, imaraykuchus kay wawqeykeqa wañusqa karqa, kawsarimuntaj, chinkasqa kasqanmantataj rikhurimpun, nispa.
Copyright
Learn More


text:
1Kamachikuy simita yachaq wawqe-panaykuna, qankunaqa allintan yachankichis kamachikuy simiqa kawsanankamalla runata kamachisqanta. 2Casarasqa warmiqa qosan kawsanankamallan kamachikuy simiwan qosanman hukllachasqa kashan, qosan wañukapuqtinmi ichaqa chay hukllachaqnin kamachikuy simimanta kacharisqaña kapun. 3Chay hinaqa, huk warmichus qosan kawsashaqtin wak qhariyoq kanman chayqa, “wasanchaq warmi” nisqan kanqa. Qosan wañukapuqtinmi ichaqa chay kamachikuy simimantaqa kacharisqaña kapunqa, wak qosayoqña kanqa chaypas manan “wasanchaq warmi” nisqañachu kanqa. 4Ahinallataqmi qankunapas, wawqe-panaykuna, Cristoq cuerponwan hukllachasqa kaspa kamachikuy simipaq wañurqankichis, wak qosayoqña kapunaykichispaq. Wañusqanmanta kawsarimpuq Cristowan hukllachasqañan kashankichis allinta ruwaspa Diosllapaqña llank'ananchispaq. 5Sonqonchispa munasqallanman hina kawsashaqtinchisqa kamachikuy simin cuerponchista millaykunata ruwananpaq tanqarqan, chaytaqmi wañuyman aysawarqanchis. 6Kunanmi ichaqa, watawaqninchis kamachikuy simipaq wañuspa kamachikuy simimanta kacharichisqaña kapunchis, ahinapin Santo Espirituq yanapasqan mosoq kawsaypi Diosta servishanchis, manañan ñawpa qelqasqa kamachikuy simiman hinañachu servishanchis. 7Chay hinaqa, ¿imanisunchistaq? ¿Kamachikuy simiqa huchachu? ¡Manapunin imaynamantapas! Kamachikuy simi mana kaqtinqa manan hucha kasqanta yachaymanchu karqan. Manallataqmi yachaymanchu karqan imachus munapayay kasqantapas, manachus kamachikuy simi: “Aman runamasiykiq kaqninta munapayankichu”, nispa ninman karqan chayqa. 8Huchan ichaqa kamachikuy simita yuyarichiq tumpalla tukuy mana allin munapayayta sonqoypi rikch'arichirqan. Kamachikuy simi mana kaqtinqa huchaqa wañusqan. 9Ñawpaqmi ñoqaqa kamachikuy simita mana yachaspa kawsasharqani, kamachikuy simita yachaqtiymi ichaqa ñoqapi hucha kawsarirqan, hinan wañupurqani. 10Ahinapin tarirqani kawsanaypaq kaq kamachikuy simiqa wañuchiwaqniy kasqanta. 11Huchaqa kamachikuy simita yuyarichiq tumpallan q'otuwarqan, chay kikin kamachikuy simiwanmi wañuchiwarqanpas. 12Chay hinaqa, kamachikuy simiqa ch'uyapunin, sapanka kamachisqa simiqa ch'uyan, chaninmi, allinmi. 13Chayri, ¿chay allinkaqchu ñoqaq wañunaypaq kapurqan? ¡Manapunin imaynamantapas! Aswanqa huchan wañuchiwarqan, huchapuni kasqanta rikuchikunanpaq. Chay kamachikuy simiman hap'ipakuspan ñoqata wañuchiwarqan. Ahinapin kamachikuy simiqa huchaq sinchi mana allinpuni kasqanta rikuchin. 14Yachanchismi Diospa kamachikuy siminqa espiritual kasqanta, ñoqan ichaqa aycha runalla kani, huchaq kamachin kanaypaq vendesqa. 15Manan entiendenichu imatachus ruwashasqaytaqa, imatachus munasqaytaqa manan ruwanichu, aswanpas mana munasqaytan ruwani. 16Mana munasqaytachus ruwani chayqa, kamachikuy simiq allin kasqantan “allinmi” nini. 17Chay hinaqa, manan ñoqañachu chay ruwaqqa kani, aswanpas ñoqapi kashaq huchan chaytaqa ruwan. 18Ñoqaqa yachanin sonqoypa munaynillanman hina kawsaqtiyqa, ñoqapi manapuni ima allinpas kasqanta. Allinkaq ruwaytaqa maytan munani, ruwaytan ichaqa mana atinichu. 19Allinkaq ruway munasqaytaqa manan ruwanichu, aswanpas cheqnisqay mana allinkaqtan ruwani. 20Mana munasqayta ruwaspayqa manan ñoqañachu chay ruwaqqa kani, aswanpas ñoqapi kashaq huchan chaytaqa ruwan. 21Chay hinaqa, kaytan tarini: allinkaqta ruwayta munashaqtiy mana allinkaq ñoqapi kashasqanta. 22Sonqoypiqa Diospa kamachikuy siminwanmi kusikuni. 23Cuerpoypin ichaqa wak kamachikuq kasqanta reparakuni, chayqa huchan. Chay huchaqa munayniypa contranmi hatarin, hinaspan cuerpoypi kaq kamachikuqman hap'iykachiwan. 24¡Ay, ñoqa runamanta! ¿Pitaq kay wañuyman aysaqniy cuerpomanta kacharichiwanqa? 25Manan pipas, aswanqa Diosllapunin Señorninchis Jesucristowan kacharichiwan. Chaymantan Diosman graciasta qoni. Chay hinaqa, ñoqa kikiymi yuyayniywan Diospa kamachikuy siminta kasuni, aychaywantaqmi huchaq kamachikusqanta kasuni.
Copyright
Learn More


text:
1Diospa qosqan samakuyman yaykunanchikpaq promesan kachkaptinqa cuidakusunyá, yanqañataq mana yaykuchwanchu. 2Ñoqanchikmanpas paykunaman hinam salvakunanchikpaq allin noticiata willawarqanchik. Paykunam ichaqa mana chaskirqaku uyarisqankuta mana creesqankurayku. 3Creeqkunam ichaqa Diospa samay qosqanman yaykunchikña. Paymi nirqa: Piñakuyniypim jurarqani: “Samanankupaq qosqaymanqa manam yaykunqakuchu” nispa. Chaywanpas kay pacha unanchasqanmantapunim Diospa rurasqankunaqa tukusqaña kachkan. 4Qanchis kaq punchawmantam Bibliapi nichkan: —Qanchis kaq punchawpim tukuy rurasqankum samarqa —nispa. 5Huklawpipas nichkantaqmi kaynata: —Samanankupaq qosqaymanmi mana yaykunqakuchu —nispa. 6Chaywanpas Diospa samay qosqanman yaykuqkunaqa kachkanraqmi. Salvakunankupaq allin noticia punta uyariqkunam mana creesqankurayku mana yaykurqakuchu. 7Unayña tiempokuna pasaruchkaptinpas Diosmi citarun “Kunan tiempopi” nispa. Davidwanmi nichirqa: Kunan tiempopi Diospa nisqanta uyarichkaspaqa amayá sonqoykichikta rumiyachiychikchu. 8Israel casta runakunaman Josuey samayta qoykuptinqa, manañachiki huk punchawmantaqa Diosqa rimanmanchu karqa. 9Chaynaqa Diospa runankunapaqqa kachkanraqmi samana punchaw. 10Unanchasqankunata tukuruspanmi Diosqa rurasqankunamanta samarqa. Chaynam paypa qosqan samayman yaykuqpas rurayninkunamantaqa samarunña. 11Chaynaqa Diospa qosqan samayman yaykuypiyá risunchik chaynapi ñawpa tiempopi mana kasukuqkuna hina mayqanpas amaña kananpaq. 12Diospa palabranqa kawsay qokuqmi hinaspa alli-allinpunim. Iskay lawnin filoyoq espadamantapas aswan kuchukuqraqmi. Runamanpas yaykun alman kamaraqmi hinaspa espiritunkamaraqmi. Tullunpa piezankunatawan chilinankunata kuchuq hinaraqmi hinaspa piensasqankunatawan munapayasqankunata reqsichiqmi. 13Diospa tukuy ima unanchasqankunaqa manam pakasqachu kachkan. Tukuy chaykunaqa sutillam kachkan Diospa qayllanpi, paymanmi cuentata qosunchik. 14Diospa Churin Jesusqa sacerdotekunapa jefenmi kapuwachkanchik, payqariki hanaq pachamanmi yaykurqa. Chaynaqa iñisqanchikpiyá takyasunchik. 15Sacerdotekunapa jefen kapuwaqninchik Jesusqa huchaman urmaqlla kayninchikmanta llakipayakuqmi. Paypas ñoqanchik hina tukuypi tentasqam karqa ichaqa manam huchallikurqachu. 16Chaynaqa confianzawanyá favoreceqninchik Diosman asuykusunchik chaynapi necesitasqanchik tiempokunapi llakipayawaspanchik favorecewananchikpaq.
Copyright
Learn More


text:
Ñeembucú suyu
Ñeembucú suyu (kastilla simipi: Departamento de Ñeembucú), nisqaqa huk suyum Parawayi mama llaqtapi. Uma llaqtanqa Pilarmi.
12 147 km²
Yuyarina
Wiñay kawsay[llamk'apuy | pukyuta llamk'apuy]
Pilar suyu (1906). Kamasqa 10 ñiqin qhapaq raymi killapi 1935 watapi
Waki[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
83 504 runakuna
Pulitika rakiy[llamk'apuy | pukyuta llamk'apuy]
Distritukuna[llamk'apuy | pukyuta llamk'apuy]
16 distritukuna:
Llaqtakuna[llamk'apuy | pukyuta llamk'apuy]
Pukyumantakuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Ñeembucú suyu.
- Web site Ñeembucú suyu.


text:
1Kriyiq masiykuna, unayqami qamkunaqa wanusha yupay kawsaq kankillapa, chay mana allinta rurar uchakushaykillaparayku. 2Chaqa qamkunaqami kay pachapi kusalata uchakurlla kawsaq chaykunata kasur kawsaq kankillapa. Chaynuqami chay dyablu munashanlatana ruraq kankillapa. Chaqa chay dyabluqami unaq wayrapi chaynulla kay pachapi chay mana allinta ruraqkunata mantan. Chaymi ashwan, Dyusta mana kasuqkunataqa kusalata animachin, mana allinlata rurananllapapaq. 3Piru nuqanchikkunapismi unayqa chaynu kawsaq kanchikllapa. Chaymi imatapis yarpushanchikllapanulla mana allinkunalata rurar kawsaq kanchikllapa. Chayraykumi wakin mana kriyiqkunata yupaylla, Tayta Dyusqa kusala manchaypaqta kastigamanallapapaqna karan. 4Nataq Taytanchik Dyusqami, kusala ukmanta llakipakuq kar, imanu kashallapamapis llakipamashanchikllapa. 5Chaqa uchanchikllaparaykumi tukuy tyimpupaq wanunallapapaqna karanchikllapa. Piru Taytanchik Dyusqami kusala llakipakuq kar, Wamran Jesucristuwan kawsachimaranchikllapa wanunallapamantaqa. Chaymi qamkunatapis Dyusninchikqa llakipashurllapa mana imawan pagratkillapa imapischu dibaldila washashushallapana. 6Chayraykumi Tayta Dyusqa Wamran Jesucristuwan pullata kawsachimarninchikllapaqa, kananlla unaq syilupi yupayna Amitunchikwan kawsanapaq nimashanchikllapa. 7Tukuy kaykunataqami Tayta Dyusqa rurasha tukuy tyimpupaq allita intrachimanallapapaq, ¡payqami kusata munar, Wamran Jesucristuwan tukuy imapi kusalata llakipamarninchik yanapamashanchikllapa! nir. 8Chaqa qamkunapismi Tayta Dyus munashushanllaparayku, Jesucristupi kriyirla washakashaykillapa. Manami qamkuna imata allinta rurashaykillaparaykuchu washakashaykillapa. Ashwanmi Tayta Dyus chaynu llakipashurllapa, mana imawan pagratkillapa imapischu dibaldila washashushallapa. 9Chayraykumi mayqanpis mana alabakayta puytinchu, allinta rurarlami washakasha kani nirqa. 10Chaqa allita yarpuyllapa: Chay ruramashanchikllapa Tayta Dyusmi akrar pullachamaranchikllapa Wamran Jesucristuwan. Chaynuqami imatapis allinkunalatana rurar kawsanallapapaq unaymanta-pacha, nishallana karan. 11E'feso pwiblumanta kriyiq masiykuna, allita yarpuyllapa: Israel pwiblumanta runakuna kwirpunllapapi siñalniyjun kaqkunaqami, nishuqllapa: "Qamkunaqashi mana kwirpuykillapapi siñalniyjun kashaykillaparayku, Dyuswan kaytaqa mana puytinkillapachu" nir. 12Allita yarpuyllapa: Unayqami qamkunaqa, Jesucristupi mana kriyiq imachu kankillapa. Chaynulla manami Dyus akrashan Israel pwiblumantachu karaykillapa. Chaynu karmi Tayta Dyus arnikushanmatapis mana aypanaykillapapaqnachu karaykillapa. Chaymi kay pachapiqa mana Dyusninchikwan imalamapischu kawsaq kankillapa. Ashwanmi tukuy tyimpupaq chinqanaykillapapaqlana kawsaq kankillapa. 13Piru kanan-shuypaqami Jesucristuqa washamanallapapaq yawarninta ich'ar wanusha nir kriyishaykillaparayku, paywan pullana kawsayankillapa, michka unay paymanta karupllapi kasha karmapis. 14Chaqa Jesucristumi shumaqchamaqninchikllapaqa. Chaynu karmi payqa mana Israel pwiblumanta kaqkunata, chaynulla Israel pwiblullamanta kaqkunawanmapis, uk ayllulapaq yupayna tikramashanchikllapa. Chaynu uklapaqqami Tayta Dyusqa tikramashanchikllapa, chay uk kusa atun pata yupay arkamaqninchikllapata ratachir. Chaqa chay pata arkamashallapami, mana pulla kayta puytir, ch'iqninakur ima kawsaq kanchikllapa. Piru chaytaqami Jesucristuqa kwirpullawan ratachiq yupayqa karan. 15Chaymi Jesucristuqa, Moise's mantakushankunamatapis mana kasunapaqnachu nir, ashwan ishkay pwiblu chiqanchanakusha kaqmatapis uklapaqna tikraran, paylatana sirbir ima kawsananllapapaq. Chaynu rurar imami tukuylata shumaqchamaranchikllapa. 16Chaqa payllami uk kruspi wanushanrayku, chay ishkay pwiblu chiqanchanakusha maqanakuq yupay kaqkunamatapis uklapaqna tikrar, Dyuswan shumaqchamaranchikllapa. 17Kriyiq masiykuna, Jesucristuqami, shamuran shumaq rimayninta intrachimanallapapaq. Chayna paylata kasur shumaqtana kawsanallapapaq, chay qamkuna Dyusmanta karupllapi kaqkuna, chaynulla paywan pulla kasha kaqkunamapis. 18Chaymi Jesucristurayku nuqanchikkunaqa ukninchikllapa ukninchikllapa Santu Ispiritullawan kar, Taytanchikllapa Dyusmanqa qimikayta puytinchikllapa. 19Chayraykumi qamkunaqa manana furastiru yupaynachu kar, ashwan uk ayllulana kawsankillapa. Chaymi kananqa qamkunapis, imanutaq Dyus akrashankuna kaq, chaynuna kankillapa. Chaynuqami tukuynikillapa Tayta Dyuspa wamrankunana kankillapa. 20Chaynu karmi qamkunaqa imanutaq uk wasimataqa simintuta rajar alli shachinllapa, chay yupay kankillapa. Chaymi simintu rajakasha chaykunaqa, apustulkuna, Dyuspaq rimaqninkuna ima. Piru chay simintuta rajar rumita ch'urashallapa chay-shuypaqami, Jesucristo. 21Chaymi nuqanchikkuna Amitunchik Jesucristupi kriyiqkunaqa, chay simintu rumi ch'urakasha chaypa ananman ch'urakar llutakaq yupay kanchikllapa. Chaymi imanutaq uk wasimataqa shachinllapa chaynu nuqanchikkunapis winashunllapa, Tayta Dyuslapaq kar, paypa kusa allinla wasin yupayna kanallapapaq. 22Chaynumi qamkunapis Jesucristuwan pulla karllapaqa, nuqakunawan tantakarqa uklana kankillapa. Chaymi ashwan tukuyninchikllapapi Santu Ispiritulana kawsayan. Chayraykumi Tayta Dyus kawsanan wasi yupayna kanchikllapa.
Copyright
Learn More


text:
1Jesucristorayku preso kashaq ñoqa Pablon, wawqe Timoteopiwan qelqamuykiku llank'aqmasiyku munasqa Filemonman, 2munasqa pananchis Apiaman, soldadomasiyku Arquipoman, wasiykipi huñukuq iglesiamanpas. 3Dios Yayanchis Señor Jesucristopiwan anchata khuyapayasunkichis thak-kaytapas qosunkichis. 4Wawqéy Filemón, Diosmanta mañakuspaymi yuyarikullaykipuni, hinaspan Diosniyman graciasta qoni, 5Señor Jesuspi iñisqaykimanta llapa ch'uya iñiqkunatapas munakusqaykimantawan uyarispa. 6Diosmantan mañakuni iñiqmasiyku kaspayki, Jesucristowan llapa saminchayoq kasqanchista allinta entiendenaykipaq. 7Munakuyniykiwanmi anchatapuni kusikunipas kallpachakunipas. Qanmi, wawqéy, iñiqkunaq sonqonta llanllarichirqanki. 8Chayraykun Cristoq apostolnin kaspa imachus ruwanaykita mana manchakuspa kamachiykiman, ichaqa manan chhaynatachu kamachiyki, 9aswanpas munakuywanmi valekuyta munayki. Ñoqa Pablon, yuyaqña kani, hinallataq Jesucristorayku preso kaspa, 10anchata valekuyki, preso kashaspa tarisqay iñiypi churiy Onesimopaq. 11Payqa huk tiempopi manan imapaqpas servirqasunkichu, kunanmi ichaqa qanpaqpas ñoqapaqpas allin servicioyoq kapun. 12Chaymi ancha munakusqay Onesimota kutichimpushayki. 13Munaymanmi karqan kaypi ñoqawan qhepakunanta, allin willakuykunata willasqayrayku preso kasqaypi qanpa rantiykipi yanapawananpaq. 14Ichaqa manan imatapas mana simiykimantaqa ruwayta munarqanichu, allin ruwasqayki ama kamachisqa hinalla kananpaq, aswanpas munayniykimantapuni kananpaq. 15Ichapaschá Onesimoqa huk tiempo qanmanta t'aqakurqan, kunantaq wiñaypaqña payta chaskikapunaykipaq. 16Ichaqa manaña huk kamachita hinañachu, aswanpas kamachimantaqa aswan allin, munasqa wawqeta hina. Ñoqaqa anchatan paytaqa munakuni, qanqa astawanraqchá munakunki, mana runamasita hinallachu, aswanpas Señorpi iñiq wawqeta hinapuni. 17Chhaynaqa, llank'aq-masiykita hinachus qhawariwanki chayqa, ñoqa kikiyta hina payta chaskiykuy. 18Ima mana allintapas ruwarqasunki, otaq manuykipas rikhurin chayqa, ñoqaña qopusqayki. 19Ñoqa Pablon makiywanpuni kayta qelqamuyki, ñoqan chay manuta qopusqayki. Qanpas Cristopi iñiymantaqa manuypas kawaq hinan kashanki, chaymantaqa manan imaniykipasñachu. 20Arí, wawqéy, Señorpi iñiq hinapuni valekusqayta uyariykuway, Cristopi wawqe hinapuni sonqoyta llanllarichiway. 21Kasukunaykita allinta yachaspaymi qelqamuyki, nisqaymantapas astawanraq ruwanaykita yachaspa. 22Hinallataq valekuyki qorpachana wasita wakichipuwanaykipaq, suyakushanin Diosmanta mañapuwaqtiykichis qankuna watukuqta Señorpa kachamuwananta. 23Jesucristorayku presomasiy Epafrasmi napaykamusunki, 24hinallataq llank'aq-masiykunapas Marcos, Aristarco, Demas, Lucaspiwan napaykamusunkiku. 25Señorninchis Jesucristo anchata saminchasunkichis.
Copyright
Learn More


text:
1Jesukristu tukuy chayta willawashkanwasha ñuka Juan sieluta chapashpayni muskuyninipishina suk kicharidu punkuta kawarkani. Chaypina kashkan uyarirkani Jesukristu sinchita rimashpa suk trompetata pukukshina willawaptin: “Shamuy kayman. Ñuka kawachishkayki suk tiempukaman rikchak laya tiyanankunata.” 2Chashna oras Tata Diospa Espiritun yanapawaptin sielupi kawarkani kamachikukpa tiyarinanta. Chay tiyarinapi Tata Dios tiyaridu karkan. 3Paypa uyanta kawarkani aypa chaniyuk puka likidu jaspe kornalina rumishina llipyaptin. Chaymanta chay tiyarinapa tukuy vueltashninpi suk allima chirapa tiyarkan. Chay chirapa chikyak likidu esmeralda rumishina llipyarkan. 4Chaymanta chay kamachikukpa tiyarinanpa tukuy vueltashninpi ishkay chunka chusku kamachikukkunapa tiyarinankuna tiyarkan. Chay tiyarinankunapi ishkay chunka chusku kamachikuk ansianukuna tiyaridu karkansapa. Paykunaka yurak likidu llachapayuk kurimanta ruradu koronayuk karkansapa. 5Chay kamachikukpa tiyarinanmanta sukaman llipyarkan bullakurkan troynarkan. Chaymanta chay tiyarinanpa ñawpakninpi kanchis rawraykak velerokunata kawarkani. Chay kanchis rawraykak velerokunaka Tata Diospa kanchis laya alli rurak Espiritunmi. 6Chay kamachikukpa tiyarinan ñawpakninpi kawarkani manllayba kochata chuya likidu vidroshina llipyaptin. Chay atun tiyarinapa tukuy vueltashninpi chusku animalkuna tiyarkan. Chay animalkunapa kaskunkunapi lomonkunapi aypa ñawiyuk karkansapa. 7Chay chusku animalkunamanta sukka pumashina rikurirkan. Ishkaynin toroshina kimsaynin runashina chuskuynin waman pawaykakshina rikurirkan. 8Tukuy chuskuntin animalkunapa sokta rikrankuna tiyapurkansapa. Rikrankunapa sawanpi sikinpi aypa ñawinkuna tiyarkan. Paykuna mana shaykushpa diyapi tutapi Tata Diosta willaksapa: “Tata Diosninikuna, tukuy pimanta kanka sukaman ashwan allimami kanki. Kanka atipanki tukuy layata rurayta. Kanka mana kallarinayukta kawsak karkanki. Kunanpish kawsaykankilla. Chaymanta mana tukuyniyukta kawsanki.” 9Chashna rimashpankuna kuti kuti chay chusku animalkunaka chay tiyarinanpi tiyaridu mana tukuyniyuk kawsak Tata Diosta kushichishpa agradesishpa kuyansapa. 10Chashna chay animalkuna Tata Diosta kuyaptinkuna chay ishkay chunka chusku kamachikuk ansianukunapish kunkurikushpa kuyansapa. Chay kurimanta ruradu koronankunata umankunamanta surkushpa Tata Diospa tiyarinanpa ñawpakninpi churansapa. Chashna koronankunata churashpankuna mana tukuyniyuk kawsak Tata Diosta willansapa: 11“Kan Tata Dios, tukuy laya tiyakta rurashkanki. Tukuy laya ruray atipak kanki. Kikiki munashpa tukuyta rurashkanki. Chayrayku kanllata sukaman kuyanaynikuna tiyan. Kanllata sukaman kushikushpa agradesinaynikuna tiyan.”
Copyright
Learn More


text:
1Josuemi llapan Israel ayllukunata Shehempi huñuykurqan, hinaspan kurak taytakunata, umalli runakunata, juezkunata, oficialkunatawan waqyarqan, hinan Diospa ñawpaqenman chimparqanku. 2Chaypitaq Josueqa llapan llaqtantinta nirqan: –Israelpa Diosnin Señormi nin: Ñawpa p'unchaymi Abrahampa, Nacorpa taytan Taré wak dioskunata yupaychaspa Eufrates mayu patapi tiyarqan. 3Chay Eufrates mayu patapi tiyashaqtinkun Abrahamta pusamurqani, hinaspan Canaán suyuntinta purichirqani. Askha wawatataq payman qorqani, ñawpaqtaqa Isaacllataraq. 4Isaacmantaq iskay wawata qorqani, Jacobta Esautawan. Esaumanmi Seir orqo-orqota qorqani, Jacobtaq wawankunapiwan Egipto suyuta ripurqan. 5Hinan Moisesta Aarontawan chayman kacharqani, chaypitaqmi Egipto runakunata wañurachirqani qankunata horqomunaykama. 6Ñawpa taytaykichista Egiptomanta horqomuqtiymi, Egipto runakunaqa qhepankuta qatipamurqanku carretakunantin caballokunantin Puka Qochakama. 7Chaypitaqmi Israel runakuna waqyakamuwarqanku, chaymi ñoqaqa Egipto runakunaq ñawpaqenman, Israel runakunaq qhepanman laqha tutayaqta kachaykamurqani, hinaspan Puka Qochawan Egipto runakunata millp'uchirqani, qankuna kikiykichismi chay ruwasqaykunataqa yacharqankichis. Chaymantataq unaytapuni ch'inneqpi tiyarqankichis. 8Ch'inneqmantataq Amor runakunaq hallp'anman pusamurqaykichis, Jordán mayu inti lloqsimuy ladoman. Paykunan sayarimurqanku qankunawan maqanakunanpaq, ñoqataq ichaqa qankunaq makiykichisman hap'iykachirqaykichis, qankunataq atipaspa hallp'ankutapas hap'ikapurqankichis. 9Chaymantapas, Moab suyu rey Ziporpa churin Balacmi sayarimullarqantaq qankunawan maqanakuq. Balacqa Beorpa churin Balaamtan maskhaqta kachamurqan qankunata ñakachinanpaq. 10Ñoqataq ichaqa Balaamwan mana ñakachirqaykichischu, aswanmi payqa samincharqasunkichis. Ahinapin qankunata qespichirqaykichis. 11Chaymantan qankunaqa Jordán mayuta chimpaspa Jericokama chayarqankichis. Chay llaqtapi tiyaqkunan, Amor runakuna, Ferez runakuna, Canaán runakuna, Het runakuna, Gerges runakuna, Hev runakuna, Jebus runakunapiwan qankunawan maqanakurqanku, ñoqataq ichaqa qankunawan atipachirqaykichis. 12Amor runakunaq iskaynin reynintaqa manan espadaykichiswanpaschu p'eqtaykichiswanpaschu atiparqankichis, aswanmi ñoqaqa haykusqaykichisman hina paykunata q'aqcharqani. Chaymi paykunaqa ayqekapurqanku, manaraq qankuna chayamushaqtiykichis. 13Ñoqataq qoykurqaykichis mana llank'asqaykichis chakrakunata, mana perqakusqaykichis llaqtakunatawan. Kunantaq chaypi tiyakushankichis, mikhushankichis mana qankunaq plantasqaykichis uvastapas aceitunastapas, nispa. 14Kunanqa Señor Diosta manchakuychis hinaspa yupaychaychis, cheqaq hunt'aq sonqowan payta servispa. T'aqakuychistaq ñawpa taytaykichiskunaq Eufrates mayu patapi, Egipto suyupi yupaychasqanku wak dioskunamanta, hinaspa Señor Diosllataña yupaychaychis. 15Manataqchus Señor Diospa kamachin ruwayta munankichis chayqa, kunanpacha akllakuychis mayqentachus servinaykichista. ¿Icha Eufrates mayu patapi ñawpa taytaykichispa servisqan dioskunatachu, icha kay hallp'api tiyaq Amor runakunaq diosnintataqchu servinkichis? Ñoqaqa familiantinmi Señor Diosllatapuni servisaqku, nispa. 16Chaymi llaqtantin runakuna nirqanku: –¡Ñoqaykuqa manan hayk'aqpas Señor Dios serviytaqa saqeykumanchu wak dioskunata servinaykupaqqa! 17Egiptopi kamachi kashaqtinchisqa, Señor Diospunin ñawpa taytanchiskunatapas ñoqanchistapas horqomuwarqanchis. Paypunin imaymana musphanakunata qhawashaqtinchis ruwarqan. Askha llaqtakunaq chawpin ñanninta purimushaqtinchispas, paypunin waqaychaykuwarqanchis. 18Paymi lliw llaqtakunata ñawpaqenchismanta wikch'urqan, kaypi tiyaq Amor runakunatapas. Lliw chaykuna ruwapuwasqanchismantaqa Señor Diostapunin servisaqku, paypunitaqmi Diosninchisqa kanpas, nispa. 19Josuetaq ichaqa nirqan: –Qankunaqa manan Señor Dios serviyta atiwaqchischu, payqa ch'uya Diosmi, payqa ancha sienteq Diosmi, payqa huchaykichistapas mana kasukusqaykichistapas manan pampachanqachu. 20Qankunataqchus wak dioskunata yupaychaspa payta saqerparipunkichis chayqa, Señor Diosmi contraykichispi sayarispa ñak'arichisunkichis. Hinaña askha allinkunata ruwapurqasunkichis chaypas, pasaqtan tukupusunkichis, nispa. 21Llaqta runataq kutichirqan: –Manan chayqa kanqachu, ñoqaykuqa Señor Diosllatapunin servikusaqku, nispa. 22Hinan Josueqa nirqan: –Qankuna kikiykichismi Señor Diosllatapuni servinaykichispaq akllakusqaykichismanta testigokuna kankichis, nispa. Paykunataq nirqanku: –Arí, ñoqaykupunin testigokunaqa kayku, nispa. 23Josuetaq nirqan: –Chhaynaqa, qankuna ukhupi kaq dioskunata wikch'uychis, hinaspataq tukuy sonqoykichiswan Israelpa Diosnin Señorman kutirikapuychis, nispa. 24Llapa runakunataq kutichirqanku: –Ñoqaykuqa Señor Diosllatapunin servisaqku, ima niwasqankutapas ruwasaqkun, nispa. 25Chay p'unchaypachan Josueqa llapa runawan Shehempi rimanakurqan, chaypitaq paykunapaq kamachikuy simikunata churarqan. 26Chaykunatataqmi Diospa kamachikuy qelqanman qelqarqan. Chaymantataq hatun rumita hoqarispa Señor Dios yupaychana cheqaspi kaq encina sach'a chakipi churaykurqan. 27Hinaspan llapa runakunata niykurqan: –Kay rumin contraykichispi testigo kanqa, paymi uyarirqan Señor Diospa lliw rimaykuwasqanchista. Chay hinaqa, kay rumin contraykichispi testigo kanqa Diosta ama wasanchanaykichispaq, nispa. 28Chaymantataq Josueqa sapankankuta llaqtankuman kachapurqan. 29Chaykuna qhepatataq Señor Diospa kamachin Numpa churin Josueqa wañukapurqan, pachak chunkayoq watanpi kashaspa. 30Gaas orqoq wichaynin Efraín orqo-orqopi Timnat-sera hallp'anpin p'ampapurqanku. 31Israel runakunaqa Josuepa kawsanankaman Señor Diosta servirqanku, hinallataq Señor Diospa Israel runakunapaq imaymana ruwasqanta rikuq kurak taytakunaq kawsanankama. 32Egiptomanta Israel runakunaq apamusqanku Josepa tullunkunatan Shehempi p'ampapurqanku, Jacobpa pachak qolqewan Shehempa taytan Hamorpa churinkunamanta rantisqan hallp'api. Chay hallp'aqa Josepa mirayninpan kapurqan. 33Aaronpa churin Eleazar wañukapuqtintaq, Efraín orqo-orqopi churin Fineesman qosqanku moqopi p'ampapurqanku.
Copyright
Learn More


text:
2 Corintios 9Mushuj Testamento Diospaj Shimi (MTDS)
9 ‘Diospajlla cajcunaman cungapaj cullquita tandachichij’ nishpaca, ña mana quillcanachu cani. 2 Cancunallataj cuna yuyailla cashcataca rijsinimi. Cancuna, Acaya llajtapi causajcunaca, sarun huatamantajmi ña cuna tucurcanguichij. Chaitaca, Macedonia llajta crijcunamanca, cushicushpami parlarcani. Chaita parlajpica, paicunapish achcacunami cushicushpa, cancuna shinallataj cuna tucurcacuna. 3 Cancuna cusha nishcatapish cushicushpami parlarcani. Chaimanta ama pingai tucungapajmi, cai huauquicunataca cancunapajman cachani. Cancunata nishca shinallataj, ña tandachishpa shuyacuchunmi, paicunataca ñaupachini. 4 Ñataj ñucahuan shamucuj, Macedonia llajta crijcuna chayamushpaca, cancuna manaraj tucuita allichishcata japinman. Ñucanchij yuyacushca shina mana shuyacujpica, pingarishunmi. Ashtahuancarin cancunamari yalli pingai tucunguichij. 5 Ama chashna tucuchunmi, cai huauquicunataca cancunapajman ñaupachina alli cashcata yuyarcani. Mana ñucanchij ‘Cuichij’ nijllata shuyarcanguichijchu. Ashtahuanpish cancunallataj quiquin munaihuanmi, maquita cacharishpa cuna tucurcanguichij. Chashna ñaupaman cushun nishcata tandachishpa shuyacuchunmi paicunataraj cachani.
Llashaj llashajta tarpuichij
6 ‘Ashallata tarpujca, ashallatami tandanga. Achcata tarpujca, achcatami tandanga’ nishcataca yuyaripanguichij. 7 Tucuicuna quiquin shungupi yuyashca shina cuichij. Ama llaquirishpa, ama ‘Cuichij’ nishcallamanta cuichijchu. Cushicushpa cujtamari, Taita Diosca c'uyan. 8 Taita Diosca, tucuita rurai tucujmari. Chaimanta cancunamanca, imatapish yalli yallitamari cunga. Chashnamari cancunaca punllanta tucui imapish mana illaj cashpa, imatapish allita rurangapajca, yalli yallita charinguichij. 9 Chaita nishpamari, Dios Quillcachishcapica:
«Pai charishcataca, huajchacunamanmi allicunata raquirca.
Paica, mana cungaripaj allitami paicunapajca ruran» nicun.
10 Tarpuchun muyuta cuj, micunatapish caraj Diosllatajmi cancuna tarpushcatapish alli p'ucuchinga. Paillatajmi, cancuna allita rurashcataca, granota shina mirachinga. 11 Cancunata Dios chashna charijyachijpimi, pi llaquipi cajpipish, maquita cacharishpa carai tucunguichij. Cancuna cachashcata ñucanchij maquimanta chasquijcunaca, Taita Diostamari cancunamanta pagui ningacuna.
12 Cancuna cachashcata Diospajlla cajcunapajman chayachijpica, mana paicunapaj ima illashcapajlla chasquishpa saquiringacunachu. Ashtahuanpish chai tucui chasquijcunamari, Taita Diosta achcata pagui nijcuna tiyanga. 13 Cancunaca, Cristomanta alli huillaita crishpa, caźushpami cushcanguichij. Chashna alli shunguhuan paicunamanpish, tucui shujtajcunamanpish cancuna cushcata chasquishpami, Taita Diostaca ‘Sumajmi cangui’ ningacuna. 14 Taita Dios cancunamanca, yallitaj c'uyaj shungutami cushca. Chaimantami paicunapish, jatun c'uyaihuan cancunamanta Diosta mañangacuna. 15 ¡Taita Diosca, ima shina mana pagui ni tucuipaj jatun allitamari cushca, pagui nishunchigari!


text:
1Kankuna patronkuna, rantidu trabajadornikichita allita wiwashpa allillapi trabajachiychi. Allita yuyaychi sielupi kankunapapish patronnikichi Jesukristu kananta. 2Allita uyariwaychi. Ama kunkaychichu Tata Dioswan parlayta. Chashna mana shaykushpa paywan parlashpa agradesiychi. 3Tata Diosta roygaychi ñukaykunata yanapawanankunapa Jesukristu salvakuk kananta manara yachak runakunata allita yachachinaynikunapa. Chayta yachachikushkaynirayku kay karselpi kani. 4Tata Diosta roygaychi atipanaynipa allita yachachikuyta tukuy runakuna allita entiendinankunapa. 5Jesukristuta mana kreyik runakunapa ñawpakninkunapi allita rurashpa kawsaychi. Jesukristu salvawananchikunata parlayta atipashpaykichi parlachiychi. 6Paykunawan allillapi kuskata kushikushpa parlaychi. Paykuna imatapish tapushuptikichi yachanaykichi tiyan allillapi sukta sukta ayniysapata. 7Kay munananchikuna wawkinchi Tikiko Jesukristuta sirvikmasini kashpa sukaman allita yanapawashka yachachikuyta. Paymi willashunkichi imashnami kaypi kawsaykani nishpa. 8Kankunaman paytaka kachashkani willashunaykichipa imashnami kawsaykanisapa nishpa animuchishunaykichipa ashwan allita Jesukristuta kreyinaykichipa. 9Paywan tantalla llaktamasikichi munananchi wawkinchikuna Onesimo rinka. Payka Jesukristuta allita kreyishpa kawsan. Paykunami willashunkichi imashnami kawsaykanisapa nishpa. 10Ñukawan tantalla kay karselpi wawkinchi Aristarko. Paypish rimachishunkichi. Wawkinchi Bernabepa primun Markospish rimachishunkichi. Ñami willashkaykichina Markos kankunaman riptin allita chaskinaykichipa. 11Chaymanta wawkinchi Jesuspish rimachishunkichi. Paypa suknin shutin Justo. Jesukristuta kreyik judiyu runakunamanta chay wawkinchikunalla ñukawan tantalla Tata Dios kamachikuk kananta yachachikushkasapa. Chashna ñukawan yachachikushpa sukaman kushichiwashkasapa. 12Wawkinchi Epafraspish rimachishunkichi. Payka Jesukristuta sirvikmi. Llaktamasikichi kashpa Tata Diosta kankunapa sukaman roygan. Chashna roygashpa munan mana shaykushpa Jesukristuta kreyishpa Tata Diospa munananta sukaman allita rurashpa kawsanaykichipa. 13Allita willaykichi wawkinchi Epafras kankunapa sukaman Tata Diosta roygananta. Chaymanta Laodisea llaktapi Yerapolis llaktapi kawsak wawkinchikunata kuyashpa sukaman paykunapa Tata Diosta roygan. 14Kay munananchi wawkinchi doktor Lukas wawkinchi Demaspish rimachishunkichi. 15Chaymanta Laodisea llaktapi kawsak wawkinchikunata rimachipaychi. Wawkinchi Ninfotapish rimachipaychi. Wawkinchi Ninfopa wasinpi tantanakuk wawkinchikunatapish rimachipaychi. 16Kay kartaynita leyishkaykichiwasha Laodisea llaktapi kawsak wawkinchikunaman kachaychi paykunapish leyinankunapa. Chaymanta Laodiseaman kachashkayni kartatapish paykuna kachamushuptinkuna leyiychi. 17Wawkinchi Arkipota kayta willaychi: “Jesukristu willashurkan rimananta yachachikunaykipa. Chay willashushkanta allita ruray.” 18Kay rimachinaynikunata kikini killkaykani yachanaykichipa ñuka Pablu killkashkaynita. Ama kunkaychichu kay karselpi kanaynita. Tata Diosta roygani yanapashunaykichipa. Chayllatami killkaykichi.
Copyright
Learn More


text:
1Saypitanami chunca ishcay (12) acrashgan cag discïpuluncunawan Jesús purergan marcan marcan, Tayta Diosninsipa wilacuyninta wilacuyashpan. 2Paywanmi aywayargan supaypa munayninpita jorgushgan warmicuna y gueshyancunapita aliyäsishgan warmicunapis. Saynöpis aywargan María Magdalena. Paypitami Jesús gargorgan ganchis supaycunata. 3Saynöpis aywayargan Herodispa yanapagnin Chuzapa warmin Juana, Susana y waquin warmicunapis. Jesusta y discïpuluncunata paycuna yanapäyargan imalancunawanpis cashganpita. 4Marcacunapita asca runacuna Jesús cagman aywar shuntacäyaptinmi Jesús wilapargan: 5“Juc runashi aywargan trïgu murog. Sayshi muruta shicaptin waquin chäyargan näniman. Nänipa runacuna purirshi say murucunata jarucuyargan. Saynöshi pishgucunapis say murucunata upshacurcuyargan. 6Waquin cag murunashi chäyargan shalaman. Saycho winamurpis alpa aläpa mana captinshi shanaywan saquicäcuyargan. 7Waquin cag murunashi chäyargan cashacuna cashganman. Cashacuna rurincho garwashtaycälar winamurshi wayuyninpis cargansu. 8Waquin cag murunashi ali alpaman chäyargan. Saycunaga ali winamurshi wayorgan juc espïgalacho pachacta (100).” Sayno yacharcasir Jesús nergan: “Nishgäta wiyag cäga shumag tantyacuyay.” 9Saypita discïpuluncuna Jesusta manacuyargan: “Tantyasiyämay say tincusiypa yachasishgayquita, taytay” nir. 10Saymi Jesús paycunata nergan: “Gamcunataga tincusiypa yachasishgäcunata shumagmi tantyasiyäshayqui. Mana cäsucamagcunatami isanga yachasë imaman tincusirpis mana tantyasiylapa. Sayno yachasë ricaycarpis mana tantyayänanpä y wiyaycarpis mana chasquicuyänanpämi. 11“Say wilapashgäcunaga caynömi caycan: Trïgu murunömi Tayta Diosninsipa wilacuynin caycan. Trïgu murupacog runanömi Diospa wilacuyninta wilacogcuna caycäyan. 12“Chucru näninömi waquin runacunapa shongun chucru caycan. Sayno chucru shongu carmi Tayta Diosninsipa wilacuyninta wiyarpis chasquicuyansu. Saymi wiyashgalantapis Satanás gongaycasin mana salvacunanpä. 13“Waquin runacunapa shongonga shalanömi caycan. Paycunaga Tayta Diosninsipa wilacuyninta wiyar cushishmi chasquicuyan. Cushish chasquicurpis shalacho alpa aläpa mana captin trïgu jegarcamur saquicäcushgannömi paycunapis caycäyan. Saymi runacuna chiquiyaptinpis o ima nacaycho carpis cuticuyan naupata cawayashganmanno. 14“Waquin runacunapa shongonga casha rurincho cag alpanömi caycan. Paycunaga Tayta Diosninsipa wilacuyninta wiyarpis más yarpachacuyan waraynincuna imanöpis cawayänalanpä, rïcu cayänalanpä y quiquin munashganno cawayänalanpämi. Saycunalapä yarpachacurmi Tayta Diosninsi munashganno cawayansu. 15“Waquin runacunapa shongonga ali alpanömi caycan. Paycunaga Tayta Diosninsipa wilacuyninta cushish chasquicur Tayta Diosninsi munashgannömi cawayan. Saymi ali alpacho muru winarcamur segaypa wayushganno Tayta Diosninsi munashgannöla shumag cawayan.” 16Sayno nircurmi discïpuluncunata nergan: “Manami pipis acsita sarisinsu cajun rurinman pacananpä, ni cawitu rurinman pacananpäga. Saypa trucanga alayrinninmanmi churan wayiman yaycogcunata asicyapänanpä. 17Saynölami gamcunapis yachasiyashgäcunata pï-maytapis wilapanqui. Sayno wilapaptiquimi pï-maypis wilacuynëta musyangapä. 18Yachasiyänayquipäga nishgäcunata shumag wiyacuyay. Yachasishgäta cäsucogcunaga yachayashganpitapis masmi yachacuyanga. Mana cäsucog cagcunami isanga ichiclata yachayashgalantapis gongaycongapä.” 19Saypita Jesuspa mamanwan wauguincuna chäyargan Jesús caycashgan cag wayiman. Asca runacuna captinmi pay caycashgan cagman yaycuyta puëdiyargansu. 20Saymi juc runa Jesusta wilargan: “Mamayquiwan wauguiquicunami puncucho shuyaraycäyäshunqui” nir. 21Sayno niptinmi Jesús nergan: “Pipis Tayta Diosninsipa wilacuyninta cäsucogcunami mamäno y wauguëcunano caycäyan.” 22Juc junagmi discïpuluncunawan büquiman yaycur Jesús nergan: “Acu päsashun gocha wac simpaman.” Saymi simpaycäyaptin Jesús punucäcorgan. Sayyagmi yupa vientuwan yacu pulchagyar büquita talpucäsinanpäna caycargan. 24Saymi discïpuluncuna Jesusta ricchasergan: “¡Taytay, taytay! ¡Talpucaycansinami!” nir. Sayno niyaptinmi Jesús sharcurcur olgutupargan vientutawan yacuta. Olgutupasquiptinmi vientupis yacupis chawasquergan. 25Nircurna discïpuluncunata nergan: “¿Imanirtä yäracayämanquisu?” Saymi quiquinpura mansacash niyargan: “Yacupis vientupis sayno cäsunanpäga ¡imajinanparä munayyog payga caycan!” 26Saypita chäyargan Gadara nishgan partiman. Say cargan Galilea provinciapa simpanchömi. 27Büquipita Jesús urarpuptinmi supay löcuyäsishgan runa marcapita shamorgan. Say runami löcuyashganpita-pasa garapächula puricog. Saynöpis panteonlachömi täcog. 28Say runataga asca cutimi supay rurasergan munashganta. Maquinta y chaquinta cadinawan watayaptinpis cadinata rachiriycurmi sunyag jircacunaman aywacog. Supaycuna paypita yargunanpä Jesús niptinmi puntanman gongurpacuycuptin paycho cag supaycuna gaparäyargan: “¡Munayyog Diospa surin Jesús! ¡Cay runapita ama gargaycalämaysu!” nir. 30Sauraga Jesús say runata taporgan: “¿Imatä jutiqui?” nir. Niptinmi: “Nogapa jutëga Legionmi” nergan. Sayno nergan asca supaycuna payman yaycush captinmi. 31Saymi say supaycuna Jesusta manacuyargan jiu-jiuyaycag ragraman mana garpunanpä. 32Paycuna caycäyashganpita más washalä lömachömi asca cuchicuna micuycäyargan. Saymi supaycuna Jesusta manacuyargan cuchicunaman yaycuyänanpä. Sauraga Jesús aunergan manacuyashganta. 33Saymi supaycuna runapita yargurir yaycucuycuyargan say cuchicunaman. Sauraga cuchicuna löcutashpan tunapa cörrir jegacurpuyargan gochaman. Saychömi shengaypa wanuyargan. 34Sayta ricaycurmi cuchi misegcunaga mansacash cörrila aywayargan marcacho tag runacunata y cercancho tag runacunatapis wilayänanpä. 35Wilayaptinmi runacuna aywayargan ima cashgantapis ricayänanpä. Sayman chäyashpanmi say löcuyash runata tariyargan Jesuspa puntancho juiciunchöna caycagta. Ali yarpayninchöna carmi mödanan jatishgana jamaraycargan. Sayta ricaycurmi runacuna mansariyargan. 36Cuchi misegcunami shamogcunata wilargan supaycuna löcuyäsishganpita imanöpa say runa cachacashgantapis. 37Saymi segaypa mansacash lapanpis Jesusta niyargan saypita aywacunanpä. Sayno niyaptinmi büquiman wisarcur Jesús cuticorgan. 38Manarä aywacuptinmi say cachacag runa Jesusta ruwacorgan paywan aywacunanpä. Saymi Jesús nergan: 39“Nogawan aywanayquipa trucanga wayiquipa cuticuy. Saycho wilacunqui Tayta Diosninsi cachacäsishushgayquita.” Sayno niptinmi marcapa aywar runacunata wilapargan Jesús cachacäsishganta. 40Gadara nishgan partipita Jesús cutiptinmi shuyarpaycag runacuna cushish chasquicuyargan. 41Saymanmi chargan sinagogacho mandag Jairo jutiyog runa. Chunca ishcay (12) watayog juclayla warmi surinmi wanuycarganna. Saymi Jesuspa puntanman gongurpacuycur manacorgan surinta aliyäseg aywananpä. Sauraga Jesús aywaycaptinmi saysica runacuna quichquiyparä payta gatiräyargan. 43Saymi runacunapa chaupincho aywaycargan chunca ishcay (12) watana yawar apaywan gueshyaycag warmipis. [Sänu cayta munarshi say warmi imaycantapis ranticur ushargan mëdicucunata pägananpä.] Imanöpa jampiyaptinpis manashi aliyargansu. 44Jesuspa guepanpa yaycuycur mödananpa cuchunta yataycorgan. Yataycuptinmi jinan höra yawar apaynin saquisquergan. 45Saymi Jesús nergan: “¿Pitä mödanäta yataycamash?” Saycho lapanpis: “Manami noga yatashcäsu” niyaptinmi Pedro nergan: “Quichqui aywaycashgaga maygan yatashushgayquitapis ¿imanöparä musyashwan, taytay?” 46Sayno niptinpis Jesús yapay nergan: “Musyämi mayganpis yataycamar aliyashganta.” 47Saymi say warmi imaniytapis mana camäpacur sucsucyaycar gongurpacuycorgan Jesuspa puntanman. Nircurmi wilargan imanir yataycushganta y jinan höra aliyashgantapis. 48Saymi Jesús nergan: “Nogaman yäracamashgayquipitami aliyashcanqui. Cananga cushishgana cuticuy.” 49Jesús sayno parlaycaptinrämi Jairupa wayinpita wilacog taripaycur Jairuta nergan: “Suriqui wanusquishganami. Amana Jesusta pushaynasu, taytay.” 50Sayno wilaptinmi Jesús nergan: “Ama laquicuysu. Nogaman yäracamaptiquega suriqui cawarimongami.” 51Sauraga Jairupa wayinman chaycurmi say wanush wamrapä wagaycäyagta ricar Jesús nergan: “Ama wagayaysu. Jairupa surenga manami wanushgasu, sinöga punuycanlami.” Sayno niptinmi wanush caycashganta musyayashpan saycho caycag runacuna Jesús nishganta criyiyargansu. Saymi Jairupa surin wanush caycashgan cagman Jesús yaycasergan Pedruta, Juanta, Santiaguta y Jairutapis warmintinta. Waquin cag yaycuyänantami isanga munargansu. 54Nircurna wanush caycagpa maquinpita sarircur Jesús nergan: “¡Jipachita, sharcuy!” 55Sayno niptin wanush caycag jipachita jinan höra cawarircamur sharcorgan. Saymi Jesús mandargan say jipachitata pachan garayänanpä. 56Jipachita cawarimushganta ricaycur mamanwan taytan selläma cushicuyargan. Isanga cawarisimushganta pitapis wilapäyänanta Jesús manami munargansu.
Copyright
Learn More


text:
Leonardo DiCaprio
Leonardo Wilhelm DiCaprio sutiyuq runaqa (11 ñiqin ayamarq'a killapi 1974 paqarisqa Los Angeles llaqtapi - ) huk Hukllachasqa Amirika Suyukuna mama llaqtap aranway pukllaqmi.
Taytaː George DiCaprio; Mamaː Irmelin —Indenbirken.
Suñaykuna[llamk'apuy | pukyuta llamk'apuy]
Oskar Suñay[llamk'apuy | pukyuta llamk'apuy]
Willay pukyukuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Leonardo DiCaprio.


text:
1Warmicuna, Jesucristuta runayqui mana chasquicushga car Jesucristupa wilacuyninta parlapänayquita mana munaptinpis cäsucur imaypis paywan ali cawapäcuy. Tsaynog ali cawashgayquita ricarga Jesucristupa wilacuyninta mana parlapaptiquipis capaschari tantyacur Jesucristuta chasquiconga. 3Ama aläpa yarpachacäriytsu agtsayquita altsacunalayquipag, adornacunalayquipag, ni chanin röpacunata jaticunalayquipagpis. 4Tsaypa trucanga yarpachacäriy pï-maywanpis ali cawanayquipag. Tsaynog cawashgayquimi Tayta Diospäga más välin pasaypa adornacushgayquipitapis. 5Tayta Diosnintsi munashgannog cawag unay warmicunapis adornacunalanpäga manami yarpachacäregtsu, sinöga Tayta Diosman yäracushpan runanta respitar cawananpagmi yarpachacäreg. 6Tsaynogmi Sarapis runan Abrahamta cäsucushpan shumag respëtuwan ricargan. Gamcunapis Tayta Dios munashgannog cawaycarga runayquita respëtuwan ricapäcuy. Respitaycaptiquipis jurapäshuptiqui ama contestaytsu. Tsaynog cawarga Sara cawashgannogmi gamcunapis Tayta Dios munashgannog cawarcaycanqui. 7Runacuna, gamcunapis warmiquiwan shumag cuyanacur cawapäcuy. Ama gongapäcuytsu warmiquitapis y gamtapis Tayta Diosnintsi cuyashushpayqui salvashushgayquita. Tsaynog caycaptenga warmiqui gamnog calpayog mana captinpis payta respitay. Warmiquiwan mana ali cawaptiquega manacushgayquitapis Tayta Diosnintsi manami mayashunquitsu. 8Tsaynogla lapayquipis juc shongula cuyapänacur yanapanacur cawapäcuy. 9Runa mayiqui chiquishuptiquipis gamcunaga ama chiquiytsu. Ashlishuptiquipis ama ashliytsu. Tsaypa trucanga Tayta Diosnintsi cuyapäshushgayquinogla gamcunapis chiquishogniquipag Tayta Diosnintsita manacäriy. 10Tayta Diosnintsipa palabranchöpis caynogmi niycan: “Pipis ali cawayta munarga lutancunata mana rimaypa mana lulacuypa cawatsun. 11Lutancunata rurananpa trucanga alilata ruratsun. Tsaynogla pï-maywanpis ali cawatsun. 12Pay munashgannog cawagcunataga Tayta Diosnintsi yanapanmi. Manacushgancunatapis mayanmi. Lutan ruragcunatami itsanga mayaytapis mana munantsu.” 13Alilata rurapäcuptiquega pï-maypis respitashunquipagmi. 14Alita ruraycaptiqui runacuna contrayqui sharcuptinpis Tayta Diosnintsimi yanapashunquipag cushishga cawanayquipag. Tsaynog caycaptenga ama laquicäriytsu. 15Laquicunayquipa trucanga Señornintsi Jesucristuman yäracur paypa maquinman cachaycuy. Imaypis camaricushgala carcaycay pipis tapushuptiqui Jesucristuman imanir yäracushgayquitapis tantyatsinayquipag. 16Tantyatserga ali shimilayquipa parlapanqui. Tsaynogpis runa mayiquiwan imaypis ali cawapäcuy. Tsaynog cawaptiquega wasayquita rimagcuna lutanta parlaycashganta tantyacur pengacongapagmi. 17Tayta Dios munaptenga alimi canman alita rurashgayquipita nacaptiquipis. Lutanta rurashgayquipita nacarga quiquiquimi jutsayog caycanqui nacanayquipag. 18Jesucristupis jutsaynag caycarmi nogantsi jutsata rurashgantsipita cruzcho wanorgan Tayta Diosnintsi perdonamänantsipag. Tsaynog wanurpis cawarimorgan Tayta Diosnintsipa naupanman pushamänantsipagmi. 19Cawarircamurmi demoniucuna täcunanmanpis aywargan paycuna vincishgana cashganta wilananpag. 20Tsay demoniucunami Tayta Diosta mana cäsucur Noé cawashgan witsanpis may-tsaycho tag runacunata jutsata ruratsergan. Runacuna jutsata rurashganpita Tayta Diosnintsi castigananpag caycarpis manami juclatsu castigargan, sinöga shuyarargan hasta arca rurayta Noé ushananyagmi. Arca rurayta usharcuptinnami tsayman yaycog pusag (8) runacunalata diluviupita salvargan. 21Tayta Diosnintsi arcacho caycag runacunata salvashgannogmi nogantsitapis salvamantsi Jesucristuta chasquicurcur bautizacuptintsi. Bautizacushgantsega manami cuerpuntsi limpio cananpagtsu caycan, sinöga jutsa ruraycunata cacharir Tayta Diosnintsi munashgannog cawanantsipagmi. Tsaymi bautizacur salvashgana caycantsi Jesucristo wanushganpita cawarimushga captin. 22Cawarircamur ciëluman cuticushgana carmi cananga Tayta Diosnintsipa derëcha cag naupanchöna Jesucristo caycan. Tsaychömi lapan angilcunapis Jesucristupa naupanman gongurpacuycur payta adoraycan.
Copyright
Learn More


text:
1Llaqtayta wakmanta t'ikarichiqtiymi, Israel llaqtayta hampiqtiymi, Efrainpa huchallikusqan rikhurin, Samaria llaqtaq mana chanin ruwasqan rikhurin. Paykunaqa q'otushallankupunin, wasikunamanmi suwakuq haykunku, callekunapitaq runakunata ch'utinku. 2Ichaqa manan sonqonkupi reparankuchu tukuy mana chanin ruwasqankuta yuyayniypi hap'ishasqayta. Kunanqa ruwasqankun paykunata mat'iykushan, chaykunataqa qhawashallanipunin. 3Millay ruwasqankuwanmi reyta kusichinku, llullakusqankuwantaqmi umalli runakunatapas kusichinku. 4Llapallankun wasanchaqkuna hina wasanchanku. Hornopi pisillata rawraq nina hinan kanku, masa chapusqaq poqonankama t'anta masaqqa mana allintachu rawrachin, chay nina hinan lep'eqenku. 5Reyninkuq hatun p'unchayninpin umalli runankunaqa vinowan loqheyanku, reytaq asipayaqkunaman k'askakun. 6Contranpi yuyaykuspankuñan payman qayllaykunku, sonqonkun horno hina, tutantin pisillata rawran, tutamantataq qallusparaq rawraykushan. 7Llapallankun horno hinaraq rawrarinku, kamachiqninkutapas oqoykunkun. Sapanka reyninkun urmaytakama urmanku, manataqmi mayqenninkupas waqyakamuwanchu. 8Efraín runakunan wak llaqtakunawan chhaqrukapunku, Efraín runakunan huk lado uyan chayasqa t'anta hina kapunku. 9Wak llaqtayoqkunan kallpanta tukurqan, paytaq mana chayta reparakunchu. Soqo umallañan kapurqan, paytaq mana chayta reparakunchu. 10Israel runakunaq anchaykachayninkun paykuna contra rimarin, chaypas manan ñoqa Diosninku Señor Diosman kutirikamuwankuchu, manan maskhallawankupaschu. 11Efraín llaqtaqa mana yuyayniyoq urpi hinan, Egipto suyutan waqyakurqan, Asiria suyumanmi asuykurqan. 12Chayman rishaqtinkun, llikayta paykunaman wikch'uykusaq, phalaq animalkunata hinan paykunata urmachisaq, huñunakusqankuta uyarispan paykunata hap'isaq. 13Paykunaqa ñoqamantan t'aqakurqanku, ¡imaynaraqmi kanqaku! Paykunaqa awqaymi sayarirqanku, chaymi wañuchisqa kanqaku. Ñoqaqa paykunata kacharichiytan munarqani, paykunataq ichaqa ñoqa contra llullakuspa rimanku. 14Manan tukuy sonqochu waqyakamuwarqanku, aswanpas puñunankupin yanqalla llakipakushanku, trigota vinota mañakunankupaqmi mana iñiyniyoqkuna hina cuerponkuta kuchukunku. ¡Awqaymi sayaripushanku! 15Ñoqaña paykunata yachachirqani kallpacharqani chaypas, paykunaqa ñoqa contran mana allinkunata yuyaykunku. 16Mana valeq dioskunamanmi rinku, mana allin wach'i t'iwkachiq q'ewisqa p'eqta hinan kanku. Hatunchakuspa rimasqanku hawan umalli runankutaqa espada wañuchinqa, chaymi Egipto suyupi paykunataqa asipayanqaku, nispa.
Copyright
Learn More